marsh-mellow/assamese_wikipedia huggingface dataset:
সুমাইৰা তাজিন কানাডা ভিত্তিক পাকিস্তানী শিল্পী যিয়ে সমসাময়িক ক্ষুদ্ৰ শিল্পৰ বিশেষজ্ঞ নেচনেল কলেজ অৱ আৰ্টছৰ স্বৰ্ণ পদক বিজয়ী তাজিনে দ্বিতীয় ৰাণী এলিজাবেথ (১৯৯৭), পাকিস্তানৰ ৰাষ্ট্ৰপতি পাৰভেজ মুশ্বাৰফ (২০০৬) আৰু জৰ্ডানৰ ৰাণী ৰানিয়াকে ধৰি বিশ্বৰ বিভিন্ন প্ৰভাৱশালী ব্যক্তিৰ আগত তেওঁৰ কৰ্মৰাজি উপস্থাপন কৰিছে

শিক্ষা
হায়দৰাবাদত প্ৰাথমিক বিদ্যালয়ৰ শিক্ষা গ্ৰহণ কৰাৰ পিছত তাজিনে লাহোৰৰ নেচনেল কলেজ অৱ আৰ্টছ (এনচিএ)ৰ পৰা ক্ষুদ্ৰ চিত্ৰকলাৰ বিশেষজ্ঞতাৰে সূক্ষ্ম কলাত স্নাতক ডিগ্ৰী লাভ কৰে এনচিএত তেওঁ অসাধাৰণ ছাত্ৰীৰ বাবে সোণৰ পদক আৰু ক্ষুদ্ৰ চিত্ৰকলাৰ বাবে হাজী মহম্মদ শ্বৰীফ বঁটা লাভ কৰে 

কেৰিয়াৰ
পৰম্পৰাগত গিল্ডিং কৌশলৰ নিপুণ শিল্পী হিচাপে পৰিচিত তাজিনে টৰণ্টোৰ আগা খান সংগ্ৰহালয়কে ধৰি বিভিন্ন প্ৰতিষ্ঠান আৰু মিচিছাগাৰ আৰ্ট গেলেৰীত বিভিন্ন কৰ্মশালা অনুষ্ঠিত কৰিছে তাজিনৰ একক প্ৰদৰ্শনীৰ লগতে নিৰ্বাচিত দলীয় প্ৰদৰ্শনীসমূহ নিউয়ৰ্ক চহৰ, লণ্ডন, আম্মান, মিলান, মিচিছাগা, ঢাকা, লাহোৰ আৰু কৰাচীকে ধৰি সমগ্ৰ বিশ্বৰ বিভিন্ন ঠাইত অনুষ্ঠিত হৈছে ২০০৫ চনৰ পৰা ২০১২ চনলৈকে তেওঁ কৰাচীৰ ইণ্ডাছ ভেলী স্কুল অৱ আৰ্ট এণ্ড আৰ্কিটেকচাৰত ক্ষুদ্ৰ চিত্ৰকলা বিভাগৰ সহকাৰী অধ্যাপিকা হিচাপে অধ্যাপনা কৰিছিল তেওঁৰ আন আন উল্লেখযোগ্য অৱদানসমূহৰ ভিতৰত আছে, গুল আহমেদ টেক্সটাইলত ৰঙৰ পৰামৰ্শদাতা আৰু বস্ত্ৰ ডিজাইনাৰ, কৰাচীৰ অক্সফৰ্ড ইউনিভাৰ্চিটি প্ৰেছৰ চিত্ৰকৰ আৰু সিন্ধ গৱৰ্ণৰ হাউছৰ বাবে ক্ষুদ্ৰ ছবি প্ৰস্তুত কৰা

তথ্য সূত্ৰ

শ্ৰেণী:পাকিস্তানৰ ব্যক্তি
শ্ৰেণী:চিত্ৰশিল্পী
সুমালী () ৰাক্ষস ৰজা সুকেশ আৰু গন্ধৰ্ব ৰাজকুমাৰী দেৱৱতীৰ সন্তান আছিল:..-:7-5. তেওঁৰ দুজন ভাই আছিল মাল্যবান আৰু মালী সুমালী কেতুমতীক বিবাহ কৰাইছিল তেওঁৰ ১০গৰাকী পুত্ৰ আছিল ক্ৰমে- (প্ৰহস্ত, অকম্পন, বিকট, কালিকামুখা, ধুমৰক্ষ, দণ্ড, সুপ্ৰস্ব, সংৰাদি, প্ৰঘাস () আৰু ভাস্কৰ্ণ) আৰু ৪গৰাকী কন্যা ক্ৰমে- ৰাকা (), পুষ্পটকতা (), কৈকেষী আৰু কুম্ভনাশী তেওঁৰ কন্যা কৈকেষী ঋষি বিশ্ৰবাৰ সৈতে বিবাহ হয় যাৰ ঔৰসত তিনি পুত্ৰ যথাক্ৰমে ৰাৱণ, কুম্ভকৰ্ণ, বিভীষণ আৰু এটি কন্যা শূৰ্পনখাৰ জন্ম হয়

শিৱৰ পৰা বৰ প্ৰাপ্ত কৰি সুকেশৰ তিনি পুত্ৰ সুমালী, মাল্যবান আৰু মালী অহংকাৰী হৈ পৰিছিল আৰু দেৱতা, ঋষি-মুনিসকলক অত্যাচাৰ কৰিবলৈ লৈছিল৷ অত্যাচাৰ সহিব নোৱাৰি গন্ধৰ্ব, দেৱতাসকলে শিৱৰ ওচৰত গৈ সুকেশৰ তিনি পুত্ৰক বধ কৰিবলৈ কয় যদিও শিৱই সুকেশক লালনপালন কৰা হেতু সিহঁতক বধ কৰিবলৈ অস্বীকাৰ কৰে আৰু ভগৱান বিষ্ণুৰ ওচৰলৈহে যাবলৈ কয়৷

দেৱতাসকলে মালীৰ ৰাজ্য আক্ৰমণ কৰাৰ আগতে গোপন সূত্ৰে মালীয়ে এই খবৰ পায় আৰু সিঁহতেও দেৱতাসকল আক্ৰমণ কৰিবলৈ সাজু হৈ যায়৷ পিছত ভগৱান বিষ্ণু আৰু ৰাক্ষসসকলৰ মাজত এক ভয়ানক যুদ্ধ আৰম্ভ হয়৷ অৱশেষত বিষ্ণুৱে সুদৰ্শন চক্ৰৰে সুমালীৰ ভাতৃ মালীক বধ কৰে৷ মালীৰ মৃত্যু হোৱা দেখি সুমালী আৰু মাল্যবান আৰু যুদ্ধ ক্ষেত্ৰৰ পৰা পলাই যায়৷

ইয়াৰ পিছত ভগৱান বিষ্ণুৰ আদেশ মতে লংকাত কুবেৰে শাসন কৰিছিল

তথ্য সংগ্ৰহ

শ্ৰেণী:ৰামায়ণৰ চৰিত্ৰ
শ্ৰেণী:ৰামায়ণৰ ৰাক্ষস
সুমিত আন্তিল (, জন্ম ৬ জুলাই ১৯৯৮) এগৰাকী ভাৰতীয় পেৰা-এথলীট আৰু জেভলীন থ্ৰ' খেলুৱৈ তেওঁ ২০২১ চনত জাপানৰ টকিঅ'ত অনুষ্ঠিত ২০২০ গ্ৰীষ্মকালীন পেৰালিম্পিকত পুৰুষৰ জেভলীন থ্ৰ' এফ৬৪ শ্ৰেণীত সোণৰ পদক লাভ কৰে ফাইনেলত ৬৮.৫৫ মিটাৰ জেভলীন নিক্ষেপ কৰি তেওঁ বিশ্ব অভিলেখ গঢ়ে  2021 :    ,       64     .  30  2021

প্ৰাৰম্ভিক জীৱন
১৯৯৮ চনৰ ৬ জুলাইত হাৰিয়ানাৰ চনিপতৰ খেৱদাত সুমিত আন্তিলৰ জন্ম হৈছিল ২০১৫ চনত মটৰচাইকেল দুৰ্ঘটনাত পতিত হৈ তেওঁ আঁঠুৰ তলত বাওঁ ভৰি হেৰুৱাইছিল পেৰা চেম্পিয়নছ কাৰ্যসূচীৰ জৰিয়তে গ'স্পৰ্টছ ফাউণ্ডেচনে তেওঁক আৰ্থিক ভাৱে সহায় কৰে তেওঁ দিল্লীত বাণিজ্যৰ স্নাতক শ্ৰেণীত পঢ়ি থাকোঁতে সুমিতক পেৰা এথলেটিকছৰ সৈতে আন এজন পেৰা এথলীট ৰাজকুমাৰে পৰিচয় কৰাইছিল

২০১৭ চনত সুমিতে দিল্লীত নিতিন জয়ছোৱালৰ অধীনত প্ৰশিক্ষণ আৰম্ভ কৰে আৰু তেতিয়াৰ পৰা তেওঁ বিভিন্ন ৰাষ্ট্ৰীয় আৰু আন্তঃৰাষ্ট্ৰীয় স্তৰত প্ৰতিযোগিতা আৰম্ভ কৰে তেওঁৰ প্ৰতিভা, কঠোৰ পৰিশ্ৰম আৰু সম্ভাৱনা প্ৰত্যক্ষ কৰাৰ পাছত গ'স্পৰ্টছে তেওঁক ২০১৯ চনত পেৰা চেম্পিয়নছ কাৰ্যসূচীত অন্তৰ্ভুক্ত কৰিছিল

খেলুৱৈ জীৱন
২০১৯ চনত ইটালীত অনুষ্ঠিত ৱৰ্ল্ড পেৰা এথলেটিকছ গ্ৰাঁ প্ৰিঁত তেওঁ এফ৬৪ শ্ৰেণীত বিশ্ব অভিলেখ ভংগ কৰি কম্বাইণ্ড ইভেণ্টত ৰূপৰ পদক অৰ্জন কৰি তেওঁ ইতিহাস সৃষ্টি কৰিছিল তেওঁ ২০১৯ চনত ডুবাইত অনুষ্ঠিত বিশ্ব পেৰা এথলেটিকছ চেম্পিয়নশ্বিপত ৰূপৰ পদক অৰ্জন কৰিছিল আৰু এই প্ৰতিযোগিতাত এফ৬৪ শ্ৰেণীত তেওঁৰ নিজৰ বিশ্ব অভিলেখ ভংগ কৰিছিল

২০২১ চনৰ ৩০ আগষ্টত সুমিত আন্তিলে ২০২০ গ্ৰীষ্মকালীন পেৰালিম্পিকত জেভলীন থ্ৰ' এফ৬৪ শ্ৰেণীত ৬৮.৫৫ মিটাৰ বিশ্ব অভিলেখ থ্ৰ'ৰ সৈতে সোণৰ পদক অৰ্জন কৰে ২০২১ চনত তেওঁ ভাৰতৰ সৰ্বোচ্চ ক্ৰীড়া সন্মান মেজৰ ধ্যানচান্দ খেলৰত্ন বঁটা :..--20211028-2999?1
লাভ কৰে:..------11-----------1870118-2021-10-27:..------2021---------11--87310545.

তথ্য উৎস

শ্ৰেণী:ভাৰতৰ ব্যক্তি
শ্ৰেণী:ভাৰতৰ এথলীট
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
সুমিতা ঘোষ () এগৰাকী ভাৰতীয় উদ্যোগী মহিলা তেওঁ ৰংসূত্ৰ কালেক্টিভ আৰম্ভ কৰিছিল আৰু ইয়াৰ বাবেই ভাৰতৰ ৰাষ্ট্ৰপতিৰ পৰা নাৰী শক্তি পুৰস্কাৰ বঁটা লাভ কৰিছিল ৷ শ শ শিল্পীৰ সহস্ৰজন ৰংসূত্ৰ আৰু কোম্পানীটোৰ জৰিয়তে তেওঁলোকে আইকিয়াৰ দৰে বিশ্বব্যাপী গ্ৰাহকক এই ব্যৱধান দূৰ কৰি নিজৰ সামগ্ৰী বিক্ৰী কৰে

 জীৱন 
কলকাতাত জন্মগ্ৰহণ কৰা ঘোষে অৰ্থনীতিত স্নাতকোত্তৰ ডিগ্ৰী লোৱাৰ পূৰ্বে মুম্বাইত স্নাতক ডিগ্ৰী লাভ কৰে সঞ্জয় ঘোষৰ সৈতে বিবাহপাশত আবদ্ধ হৈ তেওঁলোকে ৰাজস্থানৰ স্বাস্থ্য শিক্ষাৰ উন্নতিৰ বাবে গ্ৰাম্য জনগোষ্ঠীৰ সৈতে কাম কৰিছিল তেওঁৰ স্বামীক অসমত ইউনাইটেড লিবাৰেশ্যন ফ্ৰণ্ট অৱ অসমে অপহৰণ কৰিছিল, ইয়াৰ পিছত আৰু তেওঁ কেতিয়াও ঘূৰি নাহিল 

বহু বছৰ ধৰি ভাৰতৰ গ্ৰাম্য অঞ্চলত তেওঁলোকে সমাজ আৰু অৰ্থনীতিৰ উন্নতিৰ চেষ্টাত কাম কৰিছিল  ২০০৭ চনত ঘোষে সিদ্ধান্ত লয় যে তেওঁ গ্ৰাম্য শিল্পীসকলক উন্নত দৰমহা পোৱা কাম বিচাৰি উলিওৱাত সহায় কৰিবলৈ এটা ব্যৱসায় স্থাপন কৰিব আৰু ইয়াৰ বাবে প্ৰথম কামটো আছিল কিছু কাৰ্য্যকৰী মূলধন স্থাপন কৰা কিন্তু তেওঁৰ হাতত সেই পৰিমাণৰ টকা নাছিল আৰু বেংকৰ মতেও তেওঁৰ বাবে ঋণ নিশ্চিত কৰিবলৈ কোনো জামিন নাই সেই মুহূৰ্ততে তেওঁ সিদ্ধান্ত ললে যে তেওঁ শিল্পীসকলক বিনিয়োগ কৰিবলৈ মান্তি কৰাব আৰু বিনিময়ত তেওঁলোকে উদীয়মান কোম্পানীটোৰ শ্বেয়াৰৰ মালিক হব 

২০১৬ চনত আন্তৰ্জাতিক নাৰী দিৱসত নাৰী শক্তি পুৰস্কাৰৰ বাবে ঘোষকো নিৰ্বাচিত কৰা হৈছিল  নতুন দিল্লীৰ ৰাষ্ট্ৰপতি ভৱনত এই বঁটা প্ৰদান কৰে ৰাষ্ট্ৰপতি প্ৰণৱ মুখাৰ্জীয়ে  সেইদিনা আৰু চৈধ্যগৰাকী মহিলা আৰু সাতখন প্ৰতিষ্ঠানক সন্মান জনোৱা হয়  সেই সময়ত ৰংসূত্ৰত ২০০০ গৰাকী শিল্পী বিনিয়োগকাৰী আছিল 

২০২০ চনত আইকিয়াই তেওঁলোকৰ ডিজাইনাৰসকলে থাইলেণ্ড, ৰোমানিয়া, জৰ্ডান আৰু ভাৰতৰ সামাজিক উদ্যোগীসকলৰ সহযোগত তেওঁলোকৰ বটানিস্ক ৰেঞ্জ মুকলি কৰে ঘোষে এতিয়াও নেতৃত্ব দিয়া ৰংসূত্ৰ ইণ্ডাষ্ট্ৰী, আৰু ৰমেশ ফ্লাৱাৰ্ছৰ তেওঁলোকৰ অন্যতম ভাৰতীয় যোগানকাৰী আছিল ৰংসূত্ৰই উদ্ভিদবিজ্ঞানৰ বিষয়বস্তুৰ লগত খাপ খোৱা বহনক্ষম সামগ্ৰীৰে নিৰ্মিত কুশ্বন কভাৰ যোগান ধৰে তেওঁলোক আৰু আইকিয়াই হাতৰ তাঁতশাল বোৱা আৰু অন্যান্য গ্ৰাম্য শিপিনীৰ বাবে কাম সৃষ্টি কৰি আছে 

 বঁটা 
নাৰী শক্তি পুৰস্কাৰৰ লগতে ঘোষক অনুদান আৰু ফেলশ্বিপ প্ৰদান কৰা হৈছে তেখেতে ফুলব্ৰাইট প্ৰগ্ৰেম, আৰু এছপেন ইনষ্টিটিউটত কাম কৰি আহিছে ৷ 

 তথ্যসূত্ৰসমূহ 

শ্ৰেণী:জীৱিত ব্যক্তি
শ্ৰেণী:নাৰী শক্তি পুৰস্কাৰ বিজয়ী
শ্ৰেণী:পশ্চিমবঙ্গৰ ব্যক্তি
বিদুষী সুমিত্ৰা গুহ  (জন্ম:সুমিত্ৰা ৰাজু; ) এগৰাকী ভাৰতীয় শাস্ত্ৰীয় কণ্ঠশিল্পী, কৰ্ণাটকী আৰু হিন্দুস্তানী শাস্ত্ৰীয় সংগীতত থকা তেওঁৰ বিশেষজ্ঞতাৰ বাবে পৰিচিত ভাৰত চৰকাৰে ২০১০ চনত চতুৰ্থ সৰ্বোচ্চ অসামৰিক বঁটা পদ্মশ্ৰী আৰু ২০২০ চনত সংগীত নাটক একাডেমী বঁটাৰে সন্মানিত কৰে
জীৱনী
সুমিত্ৰ গুহৰ জন্ম অন্ধ্ৰ প্ৰদেশত;  স্থানীয়ভাৱে পৰিচিত গায়িকা শ্ৰীমতী ড. ৰাজ্যলক্ষ্মী ৰাজু আৰু চিট্টুৰ জিলাৰ তিৰুমালা ৰেড্ড্ডীপল্লেৰ মূল নিবাসী, অৱসৰপ্ৰাপ্ত ডেপুটি কালেক্টৰ আৰ জি নাৰায়ণ ৰাজুৰ কন্যা তেওঁৰ ভগ্নী শোভা ৰাজু কৰ্ণাটকৰ বিখ্যাত কণ্ঠশিল্পী আৰু ১৫ শতিকাৰ সন্ত-সংগীতকাৰ, অন্নমাচাৰ্য সংকীৰ্তনৰ প্ৰতিপাদক গুহই সৰুৰে পৰা সংগীতৰ প্ৰতি আগ্ৰহ দেখুৱাইছিল আৰু মাকৰ পৰা সংগীতৰ প্ৰথম পাঠ লাভ কৰিছিল এঘাৰ বছৰ বয়সৰ পৰা কৰ্ণাটকী শাস্ত্ৰীয় সংগীতৰ এজন বিখ্যাত সংগীত গুৰু এছ আৰ জানকীৰামনৰ ওচৰত তেওঁৰ সংগীতৰ আনুষ্ঠানিক শিক্ষা আৰম্ভ হৈছিল অন্ধ্ৰ প্ৰদেশৰ এখন সৰু গাঁৱত ডাঙৰ-দীঘল হোৱাৰ বাবে আৰু ডাক্তৰী পেছাটোৰ আভিজাত্যৰ বাবেই তেওঁ এগৰাকী ডাক্তৰ হব বিচাৰিছিল দেউতাকৰ নেপাললৈ বদলি হোৱাত তেওঁৰ পিতৃয়ে শান্তিনিকেতনৰ বিশ্ব ভাৰতী বিশ্ববিদ্যালয়ত যোগদান কৰিবলৈ পৰামৰ্শ দিয়ে তাত তেওঁ দৰ্শনশাস্ত্ৰত স্নাতক হয় ১৯৬৪ চনত হিন্দুস্তানী সংগীত শিকিবলৈ আৰম্ভ কৰি কিৰানা ঘৰানাৰ পণ্ডিত এ কানন আৰু বিদুষী মালিকা কাননৰ অধীনত সংগীতৰ অধ্যয়ন অব্যাহত ৰাখে পিছলৈ কলকাতাৰ সাংস্কৃতিকভাৱে সমৃদ্ধিশালী পৰিৱেশৰ মাজত পাটিয়ালা ঘৰানাৰ ওস্তাদ বড়ে গুলাম আলী খানৰ তত্ত্বাৱধানত শিকি অহা সংগীতৰ বিখ্যাত প্ৰতিপাদক সুশীল কুমাৰ বসুৰ পৰা কিছু নিৰ্দেশনা লাভ কৰে 
সন্মান
২০২০: সংগীত নাটক একাডেমী বঁটা (হিন্দুস্তানী কণ্ঠ সংগীত)
২০১০: পদ্মশ্ৰী
তথ্য সংগ্ৰহ

বাহ্যিক সংযোগ
 
 
 
শ্ৰেণী:ভাৰতীয় শাস্ত্ৰীয় কণ্ঠশিল্পী
শ্ৰেণী:পদ্মশ্ৰী বঁটা বিজয়ী
 শ্ৰেণী:সংগীত নাটক একাডেমী বঁটা বিজয়ী
সুমিত্ৰা দেৱী  (; ২২ জুলাই ১৯২৩  ২৮ আগষ্ট ১৯৯০) 
এগৰাকী ভাৰতীয় অভিনেত্ৰী আছিল, যি ১৯৪০ আৰু ১৯৫০ দশকৰ ভিতৰত হিন্দীৰ লগতে বাংলা চলচ্চিত্ৰৰ কামৰ বাবে পৰিচিত   তেওঁৰ সময়ৰ অন্যতম শ্ৰেষ্ঠ অভিনেত্ৰী হিচাপে বহুলভাবে গণ্য কৰা অভিনেত্ৰীগৰাকী ১৯৫২ চনত দাদা গুঞ্জালৰ পৰিচালনাত নিৰ্মিত হিন্দী ছবি মমতাত কৰা অভিনয়ৰ বাবে অধিক স্মৰণ কৰা হয়  তেওঁ দুবাৰৰ বাবে শ্ৰেষ্ঠ অভিনেত্ৰীৰ বি এফ জে এ বঁটা লাভ কৰিছিল  তেওঁ নিজৰ সময়ৰ অন্যতম সুন্দৰী আছিল আৰু যাক প্ৰদীপ কুমাৰ, উত্তম কুমাৰৰ দৰে দিগগজ অভিনেতাই ধুনীয়া মহিলা হিচাপে স্বীকৃতি দিছিল  

১৯৪৩ চনত তেওঁক নিউ থিয়েটাৰৰ কাৰ্যালয়ত সাক্ষাৎকাৰ আৰু লুক টেষ্টৰ বাবে মাতি অনা হৈছিল আৰু অৱশেষত হেমচন্দৰ চন্দৰৰ মেৰী বেহেনত (১৯৪৪) কে. এল. চাইগলৰ সৈতে কাষ্ট কৰা হৈছিল এই ছবিখন নিৰ্মাণৰ সময়ত তেওঁক অপূৰ্ব মিত্ৰৰ বাংলা ছবি সন্ধিত (১৯৪৪) মুখ্য চৰিত্ৰত অভিনয় কৰাৰ প্ৰস্তাৱ দিয়া হৈছিল আৰু এইখনে আছিল তেওঁৰ প্ৰথম ছবি ছবিখনে বিপুল সফলতা লাভ কৰে আৰু ১৯৪৫ চনত তেওঁ শ্ৰেষ্ঠ অভিনেত্ৰীৰ বি এফ জে এ বঁটা লাভ কৰে ১৯৪০ দশকৰ শেষৰ ফালে তেওঁ বলীউডৰ এগৰাকী আগশাৰীৰ অভিনেত্ৰী হিচাপে প্ৰতিষ্ঠিত হয় আৰু বছিয়তনামা (১৯৪৫), ভাই দুজ (১৯৪৭), উঁছ নীচ (১৯৪৮) আৰু বিজয় যাত্ৰা (১৯৪৮) আদি ছবিত অভিনয় কৰে গুঞ্জলৰ মমতা (১৯৫২) ছবিখনত অকলশৰীয়া মাতৃ হিচাপে অভিনয় কৰাৰ বাবে তেওঁক প্ৰশংসা কৰা হৈছিল  ফিল্মজেকে লিখিছে, "তেওঁ নিজৰ ভূমিকাক সজীৱ কৰি তুলিবলৈ তেওঁৰ সকলো বিশেষতাৰ ব্যৱহাৰ কৰিছে; তেওঁৰ শান্তি, তেওঁৰ কোমলতা, বেদনা আৰু যন্ত্ৰণা সকলোবোৰ সমাহিত হৈ পৰিছে" দীৱানা (১৯৫২), ঘুংগৰু (১৯৫২), ময়ূৰপংখ (১৯৫৪), চোৰ বজাৰ (১৯৫৪) ৰাজযোগী ভাৰতৰী (১৯৫৪), জাগতে ৰহো (১৯৫৬) আদি ছবিত তেওঁৰ ভূমিকাৰ বাবে আৰু অধিক প্ৰশংসিত হৈছিল (১৯৫৪)

তথ্য সংগ্ৰহ

বাহ্যিক সংযোগ

    
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
সুমিত্ৰা বাল্মিক (; জন্ম: ১ জুলাই ১৯৫৫) এগৰাকী ভাৰতীয় ৰাজনীতিবিদ,ৰাজ্যসভাৰ সদস্য তেওঁ ভাৰতীয় জনতা পাৰ্টি, মধ্যপ্ৰদেশ ইউনিটৰ উপ-সভানেত্ৰী

১৯৯৩ চনত মধ্যপ্ৰদেশৰ ভাৰতীয় জনতা পাৰ্টিৰ গোটৰ সদস্য হোৱাৰ পিছত ১৯৯৯ চনত প্ৰথমবাৰৰ বাবে মধ্যপ্ৰদেশৰ জবলপুৰৰ পৰা তেওঁ কাউন্সিলাৰ হিচাপে নিৰ্বাচিত হয় ২০০৪ চনত পুনৰ দ্বিতীয়বাৰৰ বাবে মধ্যপ্ৰদেশৰ জবলপুৰৰ পৰা তেওঁ কাউন্সিলাৰ হিচাপে পুনৰ নিৰ্বাচিত হয়

২০০৬ চনত মধ্যপ্ৰদেশৰ জবলপুৰৰ পৰা সুমিত্ৰা বাল্মিক মহিলা মৰ্চাৰ নগৰাঞ্চলৰ সভাপতি হয় একে বছৰতে মধ্যপ্ৰদেশৰ জবলপুৰ পৌৰ নিগমৰ উপাধ্যক্ষ হিচাপেও নিৰ্বাচিত হয় ২০১৪ চনত মধ্যপ্ৰদেশৰ জবলপুৰৰ পৰা জয়ী হৈ পুনৰ কাউন্সিলাৰ হিচাপে নিৰ্বাচিত হয় আৰু মধ্যপ্ৰদেশৰ জবলপুৰ পৌৰ নিগমৰ অধ্যক্ষ হিচাপে নিৰ্বাচিত হয়

প্ৰাথমিক জীৱন
মধ্যপ্ৰদেশৰ পাটন-তহচিল জবালপুৰ জিলাৰ শ্বাহপুৰাত দলিত পৰিয়ালত সুমিত্ৰা বাল্মিকে জন্মগ্ৰহণ কৰিছিল৷ তেওঁ স্কুলীয়া শিক্ষা শেষ কৰিলে স্কুল অৱ শ্বাহপুৰাৰ পৰা৷ তাৰ পিছত জবলপুৰ জিলাৰ চৰকাৰী মহাবিদ্যালয়ৰ পৰা তেওঁ কলা শাখাত স্নাতক ডিগ্ৰী লাভ কৰে স্নাতক ডিগ্ৰী লাভ কৰাৰ পিছত তেওঁ নিজৰ অঞ্চলৰ মহিলাসকলক সবলীকৰণৰ বাবে টেইলৰিং ক্লাছত পঢ়ুৱাইছিল আৰু জনপ্ৰিয় হৈ পৰিছিল আইনৰ বিষয়েও তেওঁৰ জ্ঞান আছে আৰু তেওঁলোকৰ অঞ্চলৰ মহিলা কল্যাণৰ বাবে অহৰহ যুঁজিছে মহিলা কল্যাণৰ বাবে বিষয়সমূহ আৰু তেওঁলোকৰ অঞ্চলৰ সৈতে জড়িত অন্যান্য বিষয়সমূহ সমাধানৰ বাবে তেওঁ প্ৰয়াস কৰি আহিছে
তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:ৰাজ্যসভাৰ সাংসদ
সুমিত্ৰা মহাজন (, জন্ম: ১২ এপ্ৰিল ১৯৪৩):..---- এগৰাকী ভাৰতীয় ৰাজনৈতিক নেত্ৰী আৰু লোকসভাৰ ১৬তম অধ্যক্ষ:..-----36136781. তেওঁ ভাৰতীয় জনতা পাৰ্টি দলৰ লগত জড়িত ২০১৪ চনৰ লোকসভা নিৰ্বাচনৰত তেওঁ অষ্টম বাৰৰ বাবে সাংসদ হিচাপে নিৰ্বাচিত হয় লোকসভাত অষ্টম বাৰৰ বিশ্বে নিৰ্বাচিত হোৱা তেওঁ তিনিজন ব্যক্তিৰ ভিতৰত তেওঁ অন্যতম বৰ্তমানলৈকে তেওঁ সৰ্বোচ্চ কাল সাংসদ পদত থকা মহিলা তেওঁ মধ্যপ্ৰদেশ ৰাজ্যৰ ইন্দোৰ লোকসভা সমষ্টিক ১৯৮৯ চনৰ পৰা প্ৰতিনিধিত্ব কৰে আহিছে 

তেওঁ ২০০২ চনৰ পৰা ২০০৪ চনলৈ মানৱ সম্পদ উন্নয়ন, দুৰসংযোগ আৰু পেট্ৰলিয়াম বিভাগৰ মন্ত্ৰী আছিল:164.100.47.132.?220 ১৬ তম লোকসভাৰ নিৰ্বাচিত মহিলা সদস্য সমূহৰ ভিতৰত তেওঁ আটাইতকৈ জ্যেষ্ঠ তেওঁ মীৰা কুমাৰৰ পিছত দ্বিতীয় লোকসভাৰ মহিলা অধ্যক্ষ ২০২১ চনত ভাৰত চৰকাৰে তেওঁক দেশৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰে

প্ৰাৰম্ভিক জীৱন আৰু শিক্ষা
সুমিত্ৰা মহাজন মহাৰাষ্ট্ৰৰ ৰত্নগিৰী জিলাৰ চিপলুন চহৰৰ এক চিতাপাৱন কংকানস্থ ব্ৰাহ্মণ পৰিয়ালত জন্মগ্ৰহণ কৰে তেওঁৰ পিতৃ পুৰুষোত্তম সাথে আৰু মাতৃ উষা জয়ন্ত মহাজনৰ লগত বিবাহপাশত আবদ্ধ হোৱাৰ পিছত তেওঁ ইন্দোৰ বিশ্ববিদ্যালয়ৰ (বৰ্তমান দেৱী অহিল্যা বিশ্ববিদ্যালয়) পৰা স্নাতকোত্তৰ আৰু আইনৰ স্নাতক ডিগ্ৰী লাভ কৰে তেওঁ ১৮শ শতিকাৰ সমাজ সংস্কাৰক অহিল্যাবাই হলকাৰক নিজৰ আদৰ্শ বুলি জ্ঞান কৰে 
ৰাজনৈতিক জীৱন
১৯৮৯ চনত তেওঁ পূৰ্বৰ মুখ্যমন্ত্ৰী কংগ্ৰেছ দলৰ জেষ্ঠ নেতা প্ৰকাশ চন্দ্ৰ চেঠিক পৰাভূত কৰি ইন্দোৰ লোকসভা সমষ্টিৰ পৰা লোকসভালৈ নিৰ্বাচিত হয় তেওঁ এই কালছোৱাত ইন্দোৰলৈ কেইবাটাও প্ৰকল্প আৰম্ভ কৰে তেওঁ তেওঁৰ সৰলতা, সাধুতা আৰু নিকা ৰাজনীতিৰ বাবে জনা যায় তেওঁক তেওঁৰ সমষ্টিৰ লোক সকলে টাই বুলি সম্বোধন কৰে:164.100.47.132.?220

গুৰুত্বপূৰ্ণ পদবী
ডেপুটি মেয়ৰ, ইন্দোৰ পৌৰনিগম, ১৯৮৪-৮৫

নৱম লোকসভালৈ নিৰ্বাচিত, ১৯৮৯ (প্ৰথম বাৰ)

 সদস্য, উপদেষ্টা কমিটি, স্বাস্থ্য আৰু পৰিয়াল কল্যাণ বিভাগ আৰু সভানেত্ৰী, মহিলা মৰ্চা, ভাৰতীয় জনতা পাৰ্টি, মধ্য প্ৰদেশ, ১৯৯০-৯১ 

 ১০ম লোকসভালৈ নিৰ্বাচিত, ১৯৯১ (দ্বিতীয় বাৰ)

 সদস্য, ৭৩তম সংবিধান সংশোধনী কমিটি, ১৯৯১-৯২ 

 সদস্য, পূৰ্ব-নাটাল পৰীক্ষাকৰণ পদ্ধতি যুক্ত কমিটি, ১৯৯১-৯৩ 

সদস্য, উপদেষ্টা মণ্ডলী, গণসংযোগ মন্ত্ৰালয়, ১৯৯১-৯৬ 

 উপসভানেত্ৰী, ভাৰতীয় জনতা পাৰ্টি, মধ্য প্ৰদেশ, ১৯৯২-৯৪ 

 সচিব, বিজেপি, সাংসদ বৰ্ড, মধ্য প্ৰদেশ, ১৯৯৫-৯৬ 

 ১১শ লোকসভালৈ নিৰ্বাচিত, ১৯৯৬ (তৃতীয় বাৰ)

 ১২শ লোকসভালৈ নিৰ্বাচিত, ১৯৯৮ (চতুৰ্থ বাৰ)

১৩শ লোকসভালৈ নিৰ্বাচিত, ১৯৯৯ (পঞ্চম বাৰ)

 কেন্দ্ৰীয় ৰাজ্যিক মন্ত্ৰী, মানৱ সম্পদ উন্নয়ন মন্ত্ৰালয়, অক্টোবৰ ১৯৯৯ - জুন ২০০২ 

 কেন্দ্ৰীয় ৰাজ্যিক মন্ত্ৰী,গণসংযোগ আৰু তথ্য প্ৰযুক্তি মন্ত্ৰালয়, জুলাই ২০০২ - মে ২০০৩ 

 কেন্দ্ৰীয় ৰাজ্যিক মন্ত্ৰী, পেট্ৰলিয়াম আৰু প্ৰাকৃতিক গেছ মন্ত্ৰালয় ২৪ জুলাই - মে ২০০৪ 

১৪শ লোকসভালৈ নিৰ্বাচিত, ২০০৪ ( ষষ্ঠ বাৰ) 

১৫শ লোকসভালৈ নিৰ্বাচিত, ২০০৯ (সপ্তম বাৰ) 

১৬শ লোকসভালৈ নিৰ্বাচিত, ২০১৪ (অষ্টম বাৰ) 

একে লোকসভা সমষ্টি ৮ বাৰ প্ৰতিনিধিত্ব কৰা মহাজন প্ৰথম গৰাকী মহিলা ইয়াৰ বাবে তেওঁৰ নাম লিমকা বুক অফ ৰেকৰ্ডছত অন্তৰ্ভুক্ত হৈছে 
লোকসভাৰ অধ্যক্ষ
৬ জুন ২০১৪ তাৰিখে মহাজন ১৬তম লোকসভাৰ অধ্যক্ষ নিৰ্বাচিত হয়:..-----36136781. তাৰ আগতে তেওঁ লোকসভাৰ পেনেল অফ চেয়াৰমেনৰ সদস্য আছিল:..---------536977 তেওঁ সদনত বিশৃঙ্খলতা অনাৰ অভিযোগত ৩৫জন কংগ্ৰেছ সাংসদক ৫ দিনৰ বাবে সংসদৰ পৰা বহিষ্কাৰ কৰি এক কঠোৰ পদক্ষেপ লৈছিল:..----25----5-2305581.
 তথ্য উৎস

শ্ৰেণী:ভাৰতৰ ব্যক্তি
শ্ৰেণী:লোকসভাৰ অধ্যক্ষ
শ্ৰেণী:জীৱিত ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:পদ্মভূষণ বঁটা বিজয়ী
সুমিত্ৰা হাজৰিকা এগৰাকী ভাৰতীয় সমাজকৰ্মী তেওঁ ভাৰতৰ অসম ৰ তিতাবৰৰ ওচৰৰ এখন গাঁৱত জন্মগ্ৰহণ কৰিছিল ২০১৫ চনত মৃত্যুৰ আগলৈকে মণিন্দ্ৰ গগৈৰ সৈতে বিবাহপাশত আবদ্ধ হৈছিল আৰু ভূপেন হাজৰিকাৰ ভনীয়েক আছিল তেওঁ আছিল মিছন ফৰ ইন্টিগ্ৰেচন, জেণ্ডাৰ ইকুৱেলাইজেচন, হাৰমনি এণ্ড ফাইট এগেইনষ্ট থ্ৰেট ()ৰ সভানেত্ৰী তেওঁ অসম ৰাজ্যিক মহিলা আয়োগতো কাম কৰিছিল ২০২২ চনত ৰাজনীতিবিদ শ্বাৰমান আলী আহমেদৰ বিৰুদ্ধে ধৰ্ষণৰ ওপৰত টেলিভিছনত দিয়া মন্তব্যৰ সন্দৰ্ভত প্ৰথম তথ্য প্ৰতিবেদন (এফআইআৰ) দাখিল কৰে তেওঁৰ এই কৃতিত্বৰ স্বীকৃতি স্বৰূপে হাজৰিকাই ২০১৭ চনৰ ৮ মাৰ্চত ৰাষ্ট্ৰপতি প্ৰণৱ মুখাৰ্জীৰ পৰা নাৰী শক্তিৰ সন্মান লাভ কৰে৷ ২০১৮ চনত প্ৰাগ পেৰোনা বঁটাও লাভ কৰে

 তথ্যসূত্ৰ 

শ্ৰেণী:জীৱিত ব্যক্তি
শ্ৰেণী:অসমৰ নাৰী
সুমিত্ৰা () হৈছে হিন্দু মহাকাব্য ৰামায়ণৰ এক চৰিত্ৰ সেই অনুসৰি তেওঁ অযোধ্যাৰ ৰজা দশৰথৰ দ্বিতীয় সহধৰ্মিনী আৰু ৰাণী  ৰামায়ণত উল্লেখ কৰা অনুসৰি তেওঁ যমজ সন্তান লক্ষ্মণ আৰু শত্ৰুঘ্নৰ মাতৃ

সুমিত্ৰা শব্দৰ সুৰ অৰ্থ ভাল আৰু মিত্ৰৰ অৰ্থ বন্ধু সেয়েহে, তেওঁৰ নামৰ অৰ্থ হৈছে 'এজন ভাল বন্ধু' বা 'বন্ধুত্বপূৰ্ণ প্ৰকৃতিৰ ব্যক্তি' 

তেওঁ প্ৰাচীন কাশী ৰাজ্যৰ কন্যা আছিল দশৰথৰ পত্নীসকলৰ মাজত তেওঁক আটাইতকৈ জ্ঞানী আৰু মহান বুলি গণ্য কৰা হয় তেওঁ লক্ষ্মণক ৰামৰ সৈতে যাবলৈ আৰু নিৰ্বাসনৰ সময়ত সেৱা কৰিবলৈ উৎসাহিত কৰিছিল সুমিত্ৰাই প্ৰায়ে দশৰথক তেওঁৰ সমস্যাবোৰত সহায় কৰিছিল তেওঁ তেওঁৰ বোৱাৰী উৰ্মিলাৰ সৈতেও বৰ ভাল বান্ধোন আছিল আৰু যিকোনো ক্ষেত্ৰত তেওঁক প্ৰাধান্য দিছিল লক্ষ্মণৰ নিৰ্বাসনৰ সময়ত, তেওঁ সকলো সময়তে উৰ্মিলাক সংগ দিছিল 

 ব্যক্তিত্ব 
180দশৰথৰ সৈতে তিনি পত্নী 
সুমিত্ৰাক কৈকেয়ীতকৈ কঠোৰ আৰু শক্তিশালী বুলি বৰ্ণনা কৰা হৈছে অৱশ্যে সেৱা গুণ তেওঁৰ অন্যান্য বৈশিষ্ট্য সমূহৰ মাজত এক মুখ্য ৰাণী নহ'লেও, তেওঁ তেওঁৰ স্বামী আৰু প্ৰধান ৰাণী কৌশল্যাৰ প্ৰতি ভক্তি মনোভাৱ ৰাখিছিল তেওঁ তেওঁৰ পুত্ৰ লক্ষ্মণক ৰামৰ সৈতে নিৰ্বাসনলৈ যাবলৈ অনুমতি দিয়াৰ দৰে ত্যাগৰ বাবেও জনাজাত বিয়াৰ আগতে তেওঁ কাশীৰ ৰাজকুমাৰী আছিল আৰু হৈহেয়া গোত্ৰৰ আছিল

 তথ্য সংগ্ৰহ 

শ্ৰেণী:ৰামায়ণৰ চৰিত্ৰ
সুমেইৰা আব্দুলআলি (; জন্ম: ২২ মে, ১৯৬১) মুম্বাই নিবাসী এগৰাকী  ভাৰতীয় পৰিৱেশবিদ, বেচৰকাৰী সংস্থা আৱাজ ফাউণ্ডেচনৰ প্ৰতিষ্ঠাতা আৰু এক্টিভিষ্টসকলৰ প্ৰতি সততে প্ৰদৰ্শিত ভীতি , ভাবুকি আৰু প্ৰতিশোধৰ বিৰুদ্ধে সংঘবদ্ধ আন্দোলন মিত্ৰৰ আহ্বায়ক তেওঁ সংৰক্ষণ উপ সমিতিৰ সহ-অধ্যক্ষ আৰু এছিয়াৰ আটাইতকৈ পুৰণি আৰু সৰ্ববৃহৎ বেচৰকাৰী পৰিৱেশ  সংস্থা বম্বে নেচাৰেল হিষ্ট্ৰি চছাইটিৰ সন্মানীয় সচিব তথা ২০০৮ আৰু ২০২১ চনৰ ভিতৰত পৰিচালনা পৰিষদৰ সদস্য আছিল

আইনী হস্তক্ষেপ, ওকালতি আৰু ৰাজহুৱা প্ৰচাৰ তথা তথ্যচিত্ৰলৈ অৱদান, দূৰদৰ্শনৰ মুকলি আলোচনা আৰু প্ৰকাশিত প্ৰবন্ধৰ জৰিয়তে সুমেইৰা আব্দুলআলিয়ে পূৰ্বতে অজ্ঞাত পাৰিপাৰ্শ্বিক বিপদ, বিশেষকৈ শব্দ প্ৰদূষণ আৰু বালি খননক     সফলতাৰে মূলসুঁতিৰ প্ৰচাৰ মাধ্যমলৈ আনিছে আৰু মানুহৰ মাজত এই বিষয়ে এক সজাগতা গঢ়ি তোলাত বিশেষ ভূমিকা লৈছে তেওঁৰ কামৰ বাবে তেওঁ ৰাষ্ট্ৰীয় আৰু আন্তঃৰাষ্ট্ৰীয় বঁটাৰে সন্মানিত হৈছে ২০০৪ চনত, বালি মাফিয়াৰ দ্বাৰা তেওঁক কৰা আক্ৰমণৰ পিছতেই সুমেৰাই ভাৰতীয় এক্টিভিষ্টসকলৰ সুৰক্ষাৰ বাবে প্ৰথমটো নেটৱৰ্ক মিত্ৰ স্থাপন কৰিছিল

তেওঁক ভাৰতৰ এগৰাকী আগশাৰীৰ পৰিৱেশ কৰ্মী বুলি কোৱা হৈছে

তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:পৰিৱেশবিদ
শ্ৰেণী:সমাজকৰ্মী
সুমেৰ বা চুমেৰ বা চুমেৰিয়া (  ) দক্ষিণ মেছ'পটেমিয়াৰ ঐতিহাসিক অঞ্চলৰ (দক্ষিণ-মধ্য ইৰাক) পৰিচিত সভ্যতাসমূহৰ ভিতৰত আটাইতকৈ প্ৰাচীন সভ্যতা খ্ৰীষ্টপূৰ্ব ষষ্ঠ আৰু পঞ্চম সহস্ৰাব্দৰ ভিতৰত চলকোলিথিক আৰু প্ৰাৰম্ভিক ব্ৰঞ্জ যুগত এই সভ্যতাৰ উত্থান ঘটিছিল প্ৰাচীন মিচৰ, ইলাম, কেৰাল-ছুপে সভ্যতা, মেছ'আমেৰিকা, সিন্ধু সভ্যতা আৰু প্ৰাচীন চীনৰ সৈতে ই বিশ্বৰ অন্যতম স্বতন্ত্ৰভাৱে স্থাপিত হোৱা সভ্যতা টাইগ্ৰিছ আৰু ইউফ্ৰেটিছ নদীৰ উপত্যকাৰ কাষেৰে বাস কৰি চুমেৰিয় কৃষকসকলে প্ৰচুৰ পৰিমাণে শস্য আৰু অন্যান্য শস্যৰ খেতি কৰিছিল অতিৰিক্তভাৱে উৎপাদিত শস্যৰ পৰা তেওঁলোকে নগৰীয়া বসতি গঠন কৰিবলৈ সক্ষম হৈছিল এই সভ্যতাৰ চিহ্ন লিপি বা আদি-লেখা ৩০০০ খ্ৰীষ্টপূৰ্বৰ আগৰ প্ৰাচীন লেখাসমূহৰ মূল হৈছে উৰুক আৰু জেমডেট নাছৰ চহৰ ইয়াৰ কাল প্ৰায় খ্ৰীষ্টপূৰ্ব ৩৫০০ আৰু ৩০০০

 নাম 
চুমেৰিয়ান শব্দটো (চুমেৰিয়ান:   বা  , আক্কাদিয়ান :  ) চুমেৰিয়সকলে কোৱা ভাষাটোক দিয়া নাম এই নামটো দিছিল তেওঁলোকৰ উত্তৰাধিকাৰী পূব চেমিটিক ভাষী আক্কাদিয়ানসকলে চুমেৰিয়সকলে তেওঁলোকৰ ভূমিক  বুলি উল্লেখ কৰিছিল ইয়াৰ অৰ্থ হৈছে 'সম্ভ্ৰান্ত প্ৰভুসকলৰ দেশ' (  )"    (    )     ,    ,           ;       ,   ,   -, "- ."  

চুমেৰিয়সকলৰ উৎপত্তিৰ বিষয়ে জনা নাযায় যদিও চুমেৰবাসীয়ে নিজকে "ক'লা মূৰৰ মানুহ""    (    )     ,    ,           ;       ,   ,   -, "- ."  . ; .  (1971).    .  : , , . . 29."      ;      '- '"  ( ) বুলি কৈছিল"       ,    ,     "- ""   আক্কাদিয়ানসকলেও চুমেৰিয়সকলক চেমিটিক আক্কাদিয়ান ভাষাত কলা মূৰৰ মানুহ বুলি কয়  

 উৎপত্তি 
অধিকাংশ ইতিহাসবিদৰ মতে সুমেৰত প্ৰথমে স্থায়ীভাৱে বসতি স্থাপন কৰা হৈছিল প্ৰায় ৫৫০০ আৰু ৪০০০ খ্ৰীষ্টপূৰ্বৰ ভিতৰত

আন ইতিহাসবিদৰ মতে চুমেৰিয়সকল উত্তৰ আফ্ৰিকাৰ লোক আছিল তেওঁলোকে সেউজ চাহাৰাৰ পৰা মধ্যপ্ৰাচ্যলৈ প্ৰব্ৰজন কৰিছিল আৰু মধ্যপ্ৰাচ্যত কৃষিকাৰ্যৰ বিস্তাৰ কৰিছিল কিন্তু প্ৰথম কৃষকসকলৰ উৎপত্তি ফাৰ্টাইল ক্ৰিচেণ্টৰ পৰা হোৱা বুলি প্ৰমাণ পোৱা গৈছে  শেহতীয়াকৈ (২০১৩) চাৰিটা প্ৰাচীন মেছ'পটেমিয়াৰ কংকালৰ ডি এন এ নমুনাৰ জিনীয় বিশ্লেষণে চুমেৰিয়সকলৰ সিন্ধু উপত্যকাৰ সভ্যতাৰ সৈতে সম্পৰ্ক থকাৰ কথা প্ৰকাশ কৰিছে ই সম্ভৱতঃ প্ৰাচীন সিন্ধু-মেছ'পটেমিয়াৰ সম্পৰ্কৰ ফলত হৈছিল কিছুমান তথ্য অনুসৰি চুমেৰিয়সকল হুৰিয়ান আৰু উৰাৰ্টিয়ানসকলৰ সৈতে জড়িত, আৰু ককেছাছক তেওঁলোকৰ গৃহভূমি বুলি গণ্য কৰা হয়

 তথ্যসূত্ৰ 

শ্ৰেণী:প্ৰাচীন বিশ্ব
সুমেৰু আৰু আশপাশে থকা দেশসমূহ
সুমেৰু বা উত্তৰ মেৰু () পৃথিৱীৰ সকলোতকৈ উত্তৰত অৱস্থিত বিন্দু (৯০ অক্ষাংশ) ইয়াক ভৌগোলিক উত্তৰ মেৰু নামেৰেও জনা যায় সুমেৰুৰ বিপৰীতে পৃথিৱীৰ দক্ষিণতম প্ৰান্ত কুমেৰু বা দক্ষিণ মেৰু অৱস্থিত বৈজ্ঞানিক সংজ্ঞা অনুসৰি পৃথিৱীৰ উত্তৰ গোলাৰ্ধৰ যি বিন্দুত ইয়াৰ ঘূৰ্ণন অক্ষ পৃষ্ঠতলৰ সৈতে মিলিত হয় তাকে উত্তৰ মেৰু বোলা হয়

অন্যহাতে সুমেৰু অঞ্চল বা আৰ্কটিক () পৃথিৱীৰ উত্তৰৰ অঞ্চলটিৰ নাম ই সুমেৰুৰ আশপাশে থকা অঞ্চলসমূহেৰে গঠিত ইংৰাজী আৰ্কটিক নামটি আহিছে গ্ৰীক শব্দ -ৰ পৰা যাৰ অৰ্থ "ভালুক" আকাশৰ উত্তৰ-পূৰ্ব কোণত দেখা পোৱা এটি তাৰকামণ্ডলৰ আকৃতি ভালুকৰ দৰে হোৱা বাবে এই নাম দিয়া হয় বহু সময়ত সুমেৰু অঞ্চলৰ সীমা হিচাপে সুমেৰু বৃত্তক নিৰ্ধাৰণ কৰা হয়, যি বিষুৱ ৰেখাৰ পৰা ৬৬ ডিগ্ৰী ৩০ মিনিট উত্তৰে কল্পিত এডাল গাণিতিক ৰেখা এই ৰেখাৰ উত্তৰৰ সকলো স্থানত বছৰৰ অন্তত এটা এনে সময় আহে যেতিয়া ২৪ ঘণ্টাৰ ভিতৰত সূৰ্য এবাৰো অস্ত নাযায়, একেদৰে ২৪ ঘণ্টাৰ ভিতৰত সূৰ্য এবাৰো উদিত নহয় অৱশ্যে ইয়াৰ কোনো ভৌগোলিক চিহ্ন নাই, অৰ্থাৎ এই ৰেখা অতিক্ৰম কৰাৰ সময়ত কোনো তাৎক্ষণিক ভৌগোলিক পৰিৱৰ্তন লক্ষ্য কৰা নহয়

ভৌগোলিক অৱস্থান
কোনো সুস্পষ্ট বিভাজন চিহ্ন নাথাকিলেও সুমেৰু অঞ্চল আন্দাজ কৰাৰ এটা সহজ উপায় আছে যদি অনিয়মিত আৰু বক্ৰ ৰেখা ডালৰ পৰা একেবাৰে উত্তৰত অৱস্থিত গাছবোৰক চিহ্নিত কৰিব পৰা যায় তাৰ পৰা উত্তৰৰ সমগ্ৰ অঞ্চলকেই সুমেৰু অঞ্চলৰ অন্তৰ্ভুক্ত কৰা যায়, কিয়নো সুমেৰু অঞ্চলৰ পৰিৱেশ কোনো বৃক্ষ ধাৰণ কৰিবলৈ সক্ষম নহয় বৃক্ষৰেখাৰ উত্তৰে অৱস্থিত স্থান বোৰৰ মাজত আছে গ্ৰীণলেণ্ড; নৰৱেৰ  আৰু অন্যান্য মেৰুদ্বীপ; চাইবেৰীয়া, আলাস্কা আৰু কানাডা; লাব্ৰাডৰ উপকূল; আইচ লেণ্ডৰ উত্তৰাংশ আৰু ইউৰোপৰ আৰ্কটিক উপকূলৰ কিছু অংশ উত্তৰ মেৰু তথা সুমেৰু কোনো ভূমি নহয়, বৰং বৰফাচ্ছাদিত সমুদ্ৰৰ ওপৰত অৱস্থিত, যাক আৰ্কটিক মহাসাগৰ বা উত্তৰ মহাসাগৰ বোলা হয়
বছৰৰ অধিকাংশ সময় এই মহাসাগৰৰ অংশবিশেষ সামুদ্ৰিক বৰফে ঢাকা খাই থাকে     21 ,     13  12           . এই বৰফৰ আৱৰণ গলা আৰু পুনৰ গোট মৰাৰ ওপৰত নিৰ্ভৰ কৰি উত্তৰ মহাসাগৰৰ পৃষ্ঠীয় উষ্ণতা ( ) আৰু লুণীয়া গুণ (লৱণত্ব) () ৰ ঋতু অনুযায়ী তাৰতম্য ঘটে                .   . . ,   ,      ,  2001.  7  2006.
ৰাজনৈতিক ও সামাজিকভাবে আঠটা সুমেৰু আঞ্চলিক ৰাষ্ট্ৰ (কানাডা, ৰাছিয়া, ডেনমাৰ্ক, নৰৱে, আমেৰিকা যুক্তৰাষ্ট্ৰ, চুইডেন, ফিনলেণ্ড আৰু আইচলেণ্ড) এই উত্তৰৰ স্থানসমূহকেই সুমেৰু অঞ্চলৰ ভিতৰত ধৰা হয়, যদিও বৈজ্ঞানিক দৃষ্টিকোণৰ পৰা ইয়াৰে বহু অংশই সুমেৰু বৃত্তৰ দক্ষিণে

পৰিৱেশ আৰু বতৰ
সুমেৰু অঞ্চলত সাধাৰণত শীত আৰু গ্ৰীষ্মকালৰ তাপমাত্ৰা আৰু পৰিৱেশৰ মাজত এক বিশাল পাৰ্থক্য দেখা যায় অঞ্চলটিৰ উত্তৰাংশ গোটেই বছৰ বৰফাচ্ছাদিত থাকে, আৰু দক্ষিণাংশত ঘাঁহ,বা গুল্মজাতীয় গছ দেখা যায় গ্ৰীষ্মকাল সংক্ষিপ্ত হ'লেও তেতিয়া সূৰ্যই দীৰ্ঘসময়লৈ পোহৰ আৰু তাপ দিব পাৰে

তথ্যসূত্ৰ

শ্ৰেণী:ভূগোল
সুলক্ষণা প্ৰতাপ নাৰায়ণ পণ্ডিত (; জন্ম ১৯৫৪) এগৰাকী ভাৰতীয় নেপথ্য কণ্ঠশিল্পী আৰু বলীউডৰ পূৰ্বৰ নায়িকা  সংগীত পৰিচালক জুটী যতীন-ললিত তেওঁৰ ভাতৃ লাভ ষ্টোৰী ছবিৰে অভিনয় জগতত পদাৰ্পন কৰা অভিনেত্ৰী বিজয়তা পণ্ডিত তেওঁৰ ভনীয়েক আনহাতে প্ৰখ্যাত শাস্ত্ৰীয় সংগীতৰ প্ৰখ্যাত কণ্ঠশিল্পী পণ্ডিত যশৰাজ সম্পৰ্কত তেওঁৰ খুৰাক সংকল্প (১৯৭৫) ছবিৰ তু হী সাগৰ হ্যায়, তু হী কিনাৰা গীতটোৰ বাবে তেওঁ শ্ৰেষ্ঠ মহিলা কণ্ঠশিল্পীৰ ফিল্মফেয়াৰ বঁটা লাভ কৰে
ব্যক্তিগত জীৱন
১২ জুলাই ১৯৫৪ত ছত্তীছগঢ়ৰ ৰায়গড়ত এটা সংগীতৰ সৈতে জড়িত পৰিয়ালত সুলক্ষণাৰ জন্ম হৈছিল তেওঁলোক হাৰিয়ানাৰ হিচাৰৰ (বৰ্তমান ফটেহাবাদ) পিলিমাণ্ডোৰী গাঁৱৰ মূল নিবাসী আছিলশাস্ত্ৰীয় সংগীতৰ প্ৰখ্যাত কণ্ঠশিল্পী পণ্ডিত যশৰাজ আৰু ৰাজগড়ৰ প্ৰাক্তন সাংসদ তথা জনসংঘৰ নেতা বসন্ত কুমাৰ পণ্ডিত তেওঁৰ খুৰাক তেওঁ নবছৰ বয়সৰ পৰা গীত গাবলৈ লৈছিল ককায়েক মনধীৰ পণ্ডিত মুম্বাইত তেওঁৰ সংগী আছিল মনধীৰে ১৯৮০ৰ দশকত মনধীৰ-যতীন নামেৰে যতীন পণ্ডিতৰ সৈতে এটা সংগীত জুটী তৈয়াৰ কৰিছিল সুলক্ষণা শীৰ্ষস্থানীয় নেপথ্য কণ্ঠশিল্পী ৰূপে প্ৰতিষ্ঠা পোৱালৈকে তেওঁলোকে তাত মঞ্চত গীত পৰিবেশন কৰি গৈছিল তেওঁলোকৰ বহুটো লাইভ কনচাৰ্টত মহম্মদ ৰফী আৰু কিশোৰ কুমাৰৰ দৰে কিংবদন্তিয়েও অংশ লৈছিল

তেওঁৰ তিনিজন ভায়েক- মনধীৰ, যতীন আৰু ললিত; ভনীয়েক তিনিজনী- লতা মায়া এণ্ডাৰচন, লতা সন্ধ্যা সিং আৰু বিজয়তা পণ্ডিত তেওঁৰ পিতৃ প্ৰতাপ নাৰায়ণ পণ্ডিত এজন শাস্ত্ৰীয় সংগীতৰ কণ্ঠশিল্পী 

সঞ্জীৱ কুমাৰে বিয়াৰ প্ৰস্তাৱ অগ্ৰাহ্য কৰাৰ পিছত তেওঁ কেতিয়াও বিয়া নকৰালে কৰ্মজীৱনৰ পৰা অৱসৰ লোৱাৰ পিছত তেওঁ যথেষ্ঠ কঠিন সময় পাৰ কৰিবলগীয়া হৈছিল ভনীয়েক বিজয়তা আৰু ভনী জোৱায়েক সংগীত পৰিচালক আদেশ শ্ৰীবাস্তৱে তেওঁৰ বাবে এটা ভক্তিমূলক গীতৰ এলবাম তৈয়াৰ কৰাৰ পৰিকল্পনা কৰিছিল যদিও আদেশ শ্ৰীবাস্তৱৰ অকাল মৃত্যুত সেই পৰিকল্পনা বাস্তৱায়িত নহল  ( ) চাৰিটাকৈ অস্ত্ৰোপচাৰ হৈ যোৱাৰ পিছত তেওঁক ৰাজহুৱা স্থানত বেছিকৈ দেখা নগৈছিল ২০১৭ৰ জুলাইত তেওঁ আৰ.জে. বিজয় আকেলাক তেওঁৰ অভিনয় আৰু সংগীত জীৱনক সাঙুৰি এটা দীঘলীয়া ৰেডিঅ সাক্ষাৎকাৰ দিছিল 
কৰ্মজীৱন
এগৰাকী অভিনেত্ৰী হিচাপে সুলক্ষণাৰ কৰ্মজীৱন ১৯৭০ দশকৰ পৰা ১৯৮০ৰ দশকৰ আৰম্ভণিলৈকে বিস্তৃত আছিল মূল নাৰী চৰিত্ৰৰ অভিনেত্ৰী হিচাপে তেওঁ সত্তৰৰ দশকৰ প্ৰায়ভাগ শীৰ্ষস্থানীয় অভিনেতা যেনে জীতেন্দ্ৰ, সঞ্জীৱ কুমাৰ, ৰাজেশ খান্না, বিনোদ মেহৰা, শশী কাপুৰ, শত্ৰুঘ্ন সিনহাৰ আদিৰ সৈতে কাম কৰিছে ১৯৭৫ চনৰ চাচপেঞ্চ থ্ৰিলাৰ উলঝনৰ যোগে তেওঁ অভিনয় জগতত পদাৰ্পন কৰিছিল, যত নায়কৰ ভূমিকাত আছিল সঞ্জীৱ কুমাৰ পৰিণীতা উপন্যাসৰ আধাৰত অনিল গাংগুলীয়ে নিৰ্মাণ কৰা সংকোচত (১৯৭৬) তেওঁ ললিতাৰ চৰিত্ৰত অভিনয় কৰিছিল তেওঁৰ অন্যান্য ছবিৰ ভিতৰত আছে- হেৰাফেৰী (১৯৭৬),অপনাপন (১৯৭৭),খাণ্ডান (১৯৭৯),চেহৰে পে  চেহৰা (১৯৮১),ধৰম কাঁটা (১৯৮২) আৰু ৱক্ট কী দীৱাৰ (১৯৮২) ১৯৭৮ চনত তেওঁ উত্তম কুমাৰৰ সৈতে বঙালী ছবি বন্দীত অভিনয় কৰে  

শিশু অৱস্থাতে সুলক্ষণাই ১৯৬৭ৰ ছবি তকদীৰত লতা মংগেশকাৰৰ সৈতে জনপ্ৰিয় গীত সাত সমুন্দৰ পাৰ সেত কণ্ঠদান কৰে নেপথ্য কণ্ঠশিল্পীৰ ৰূপত সেয়া তেওঁৰ প্ৰথম কাম তাৰপিছত তেওঁ হেমন্ত কুমাৰ, কিশোৰ কুমাৰ আদিৰ দৰে যশস্বী সংগীত শিল্পীৰ সৈতে গীত বাণীবদ্ধ কৰে তেওঁ হিন্দী, বঙালী, মাৰাঠী, উৰিয়া আৰু গুজৰাটী ভাষাত গীত গাইছে ১৯৮০ চনত এইচ.এম.ভি.য়ে তেওঁৰ গজলৰ এলবাম জজবাত মুক্তি দিয়ে

তথ্য উৎস

বাহ্যিক সংযোগ
 
  ...  

শ্ৰেণী:ভাৰতীয় মহিলা কণ্ঠশিল্পী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ফিল্মফেয়াৰ বঁটা বিজয়ী
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
সুলভা দেশপাণ্ডে (; ১৯৩৭  ৪ জুন ২০১১) এগৰাকী ভাৰতীয় অভিনেত্ৰী আৰু নাট পৰিচালক আছিল মুম্বাইৰ মাৰাঠী আৰু হিন্দী থিয়েটাৰৰ উপৰিও ৭৩খনতকৈও অধিক মূলসুঁতিৰ বলীউডৰ ছবিত অভিনয় কৰিছে তেওঁ ভূমিকা (১৯৭৭),অৰবিন্দ দেশাই কী অজীৱ দাস্তান (১৯৭৮),গমন (১৯৭৮) আদি কলাত্মক চলচ্চিত্ৰত চৰিত্ৰাভিনেত্ৰী হিচাপে অভিনয় কৰাৰ উপৰি বহুতো টিভি ধাৰাবাহিক আৰু নাটকতো অভিনয় কৰিছে ১৯৬০ চনৰ পৰীক্ষামূলক নাট্য আন্দোলনৰ এগৰাকী আগশাৰীৰ ব্যক্তি হিচাপে তেওঁ ৰংগায়ন আৰু বিজয় তেণ্ডুলকাৰ, বিজয়া মেহতা, সত্যদেৱ ডুবে আদিৰ দৰে নাট্য ব্যক্তিত্বৰ সৈতে জড়িত আছিল ১৯৭১ চনত তেওঁ স্বামী অৰবিন্দ দেশপাণ্ডেৰ সৈতে মুম্বাইতআৱিষ্কাৰ নাট্যগোষ্ঠীৰ প্ৰতিষ্ঠা কৰে আৰু ইয়াৰ শিশুসকলৰ বাবে চন্দ্ৰশালা নামৰ শাখা এটাও আৰম্ভ কৰে চন্দ্ৰশালাই পেছাদাৰী ৰূপত শিশু নাট্য প্ৰদৰ্শন অব্যাহত ৰাখিছে4 পৰৱৰ্তী বছৰবোৰত তেওঁ জি লে জৰা, এক পেকেট উমীদ, অস্মিতা আদি টিভি ধাৰাবাহিক আৰু ইংলিছ-ভিংলিছ আদি ছবিত অভিনয় কৰে
কৰ্মজীৱন
সুলভাই মুম্বাইৰ দাদৰৰ ছবিলদাস বয়জ হাইস্কুলত শিক্ষয়ত্ৰী হিচাপে কৰ্মজীৱন আৰম্ভ কৰিছিল তাত কাম কৰি থাকোঁতে তেওঁ বিশিষ্ট নাট্যকাৰ বিজয় তেণ্ডুলকাৰক তেওঁৰ ছাত্ৰ-ছাত্ৰীসকলৰ বাবে কেইখনমান নাটক লিখিবলৈ কয় এনেকৈয়ে তেওঁৰ নাট্কৰ সৈতে সম্পৰ্ক হয় আৰু সময়ৰ লগে লগে তেওঁ ১৯৬০ দশকৰ পৰীক্ষামূলক নাট্য আন্দোলনৰ অন্যতম অগ্ৰণী হিচাপে পৰিগণিত হয় তেওঁ বিজয়া মেহতা, বিজয় তেণ্ডুলকাৰ, অৰবিন্দ দেশপাণ্ডে আৰু শ্ৰীৰাম লাগুৱে প্ৰতিষ্ঠা কৰা ৰংগায়ন নাট্যগোষ্ঠীত যোগদান কৰে 

অতি সোনকালেই তেওঁৰ অভিনয় জীৱন আৰম্ভ হয় তেওঁৰ নাট মাধল্য ভিন্টী আৰু সছা অনি কাছাভৰ দৰে নাটকৰ বাবে ৰাজ্যিক পৰ্যায়ৰ প্ৰতিযোগিতাত বিজয়ী হোৱাত প্ৰশংসিত হয় ৰংগয়নৰ সৈতে বিচ্ছিন্ন হোৱাৰ পিছত তেওঁ স্বামী অৰবিন্দ দেশপাণ্ডে আৰু অৰুণ কাকাদেৰ সৈতে ১৯৭১ চনত অৱিষ্কাৰ নাট্যগোষ্ঠী গঠন কৰে বিজয় তেণ্ডুলকাৰৰ বিশিষ্ট নাটক শান্ততাত লীলা বেনাৰেৰ  চৰিত্ৰত অভিনয় কৰে ১৯৬৭ চনত কৰ্ট চালু আহে নাটকৰ যোগেদি তেওঁ নিজৰ দক্ষতা সাব্যস্ত কৰে পিছলৈ তেওঁ ১৯৭১ চনত সত্যদেৱ ডুবে পৰিচালনা কৰা নাটকখনৰ চলচ্চিত্ৰ সংস্কৰণত পুনৰ একে চৰিত্ৰত অভিনয় কৰে, যিটো চৰিত্ৰ ছবিখনত যুগান্তৰকাৰী হিচাপে পৰিগণিত হয় ইয়াৰ পিছত তেওঁ ১৯৭০ আৰু ১৯৮০ দশকত ভাৰতীয় চলচ্চিত্ৰক উচ্চতৰ পৰ্যায়লৈকে লৈ যোৱা নৱ-তৰংগৰ হিন্দী, লগতে মাৰাঠী চলচ্চিত্ৰ আৰু শ্যাম বেনেগাল আদিৰ দৰে পৰিচালকৰ সৈতে ব্যাপকভাৱে জড়িত হৈ পৰে
বঁটা
 ১৯৮৭: সংগীত নাটক একাডেমী বঁটা (মাৰাঠী নাট্যজগতলৈ আগবঢ়োৱা অৱদানৰ বাবে)

তথ্যসূত্ৰ

বাহ্যিক সংযোগ
  
 
 

:ভাৰতীয় অভিনেত্ৰী 
:মাৰাঠী চলচ্চিত্ৰৰ অভিনেত্ৰী
:হিন্দী চলচ্চিত্ৰৰ অভিনেত্ৰী
:ভাৰতীয় মঞ্চ অভিনেত্ৰী
:সংগীত নাটক একাডেমী বঁটা বিজয়ী
:ভাৰতৰ ব্যৱসায়ী
সুলভা () মিথিলা ৰাজ্যত বাস কৰা এগৰাকী বিদুষী আছিল তেওঁ ব্ৰহ্মবাদিনীৰ নামেৰে জনাজাত বৈদিক বিদুষী আছিল ঋগবেদত তেওঁৰ ওপৰত আৰোপ কৰা এখন সংহিতাক সৌলভ সংহিতা বুলি কোৱা হৈছিল, যিখন পিছলৈ লুপ্ত গৈছিল সুলভা আছিল এগৰাকী বিদ্বান মহিলা যি ভিক্ষুক গোটৰ অন্তৰ্গত আছিল তেওঁ সাংসাৰিক সম্পত্তি ত্যাগ কৰি আধ্যাত্মিক পথ অনুসৰণ কৰিছিল গ্ৰন্থখনত তেওঁক শাৰীৰিক, মানসিক আৰু আধ্যাত্মিক বিকাশৰ বাবে প্ৰাচীন ভাৰতীয় শাখা যোগৰ বিষয়ে সুপৰিচিত বুলি বৰ্ণনা কৰা হৈছে 

প্ৰাথমিক জীৱন
সুলভা আছিল এগৰাকী বিচৰণকাৰী ভাৰতীয় তপস্বী যোগিনী দাৰ্শনিক ৰজা জনকৰ লগত তেওঁৰ দাৰ্শনিক বিতৰ্ক হৈছিল তেওঁ পৰম্পৰাগত লিংগ বৈষম্যক প্ৰত্যাহ্বান জনায় আৰু আধ্যাত্মিক মুক্তি লাভৰ ক্ষেত্ৰত মহিলাৰ সমতাৰ বাবে যুক্তি আগবঢ়ায় তেওঁৰ ৰজা জনকৰ সৈতে হোৱা বিতৰ্কৰ কাহিনী মহাভাৰতৰ শান্তি পৰ্বৰ মোক্ষধৰ্ম পৰ্ব অধ্যায় ৩২১ত উল্লেখ আছে কাহিনীটোত যুধিষ্ঠিৰে ভীষ্মক ঘৰুৱা জীৱনশৈলী ত্যাগ নকৰাকৈ আত্মমুক্তিৰ বিষয়ে সুধিছিল ভীষ্মই এই সম্পৰ্কত ৰজা ধৰ্মধ্বজ জনক আৰু ব্ৰহ্মবাদিনী সুলভাৰ মাজত হোৱা বিতৰ্কৰ কাহিনীৰ উল্লেখ কৰিছে হিন্দু ধৰ্মৰ সনাতন পৰম্পৰাত সুলভা আৰু ৰজা জনকৰ কাহিনী গৃহস্থৰ জীৱন যাপন কৰি জ্ঞান-প্ৰাপ্তি সাধনৰ এক বিখ্যাত উদাহৰণ 

বিতৰ্কত সুলভাই স্পষ্ট কৰি দিছিল যে, তেওঁৰ জন্ম ক্ষত্ৰিয় আৰু ৰাজপৰিয়ালত, কিন্তু তেওঁৰ লগত খাপ খোৱাকৈ স্বামী বিচাৰি নাপালে তেওঁ বহু ভ্ৰমণ কৰিছিল মিথিল ৰাজ্যত বিচৰণ কৰি থাকোঁতে তেওঁ বৈৰাগ্য আৰু আধ্যাত্মিক জ্ঞানৰ প্ৰতি ভক্তিৰ বাবে পৰিচিত মিথিলাৰ ৰজা ধৰ্মধ্বজ জনকৰ কথা শুনিছিল মোক্ষ (মুক্তি) লাভৰ প্ৰতি মিথিলাৰ সমৰ্পণৰ কথা শুনি তেওঁ তেওঁৰ সংকল্প পৰীক্ষা কৰিবলৈ আৰু তেওঁক লগ কৰিবলৈ ইচ্ছা কৰিলে সুলভাই নিজৰ যোগ শক্তি ব্যৱহাৰ কৰি নিজকে অতুলনীয় সৌন্দৰ্য্যৰ নাৰীলৈ ৰূপান্তৰিত কৰিছিল ভিক্ষাৰীৰ বেশ পিন্ধি সুলভাই ৰজা জনকক লগ পালে লৌকিক আকৰ্ষণৰ পৰা ৰজাৰ সমতা আৰু বিচ্ছিন্নতা পৰীক্ষা কৰিবলৈ তেওঁ ৰজাৰ ওচৰলৈ গল.. এই বিতৰ্কত সুলভাই যুক্তিসংগতভাৱে প্ৰতিষ্ঠা কৰিলে যে, কোনো অত্যাৱশ্যকীয় পাৰ্থক্যই পুৰুষ আৰু নাৰীক পৃথক নকৰে তেওঁ নিজৰ আদৰ্শৰে প্ৰমাণ কৰিছিল যে, পুৰুষৰ দৰে একে চৰ্ততে নাৰীয়ে মুক্তি লাভ কৰিব পাৰে
তথ্য সূত্ৰ

শ্ৰেণী:বিদূষী নাৰী
শ্ৰেণী:প্ৰাচীন ভাৰতৰ নাৰী
সুলাফ জলিল (আৰবী:  ; জন্ম: ১৭ জানুৱাৰী, ১৯৮৪) এগৰাকী ইৰাকৰ অভিনেত্ৰী, কৌতুক শিল্পী, আৰু টিভি উপস্থাপক তেওঁ ১৯৮৪ চনত বাগদাদত জন্মগ্ৰহণ কৰিছিল তেওঁ ভাষা বিষয়ত বি.এ. ডিগ্ৰী লাভ কৰিছিল

কৰ্মজীৱন 
জলিলে তেওঁৰ কাৰিৰ আঁচনি ১০ বছৰ বয়সত আৰম্ভ কৰিছিল তেওঁ প্ৰথমে শিশুৰ টিভি শৃংখলত অভিনয় কৰিছিল, তাৰ পাছত নাটক আৰু বাণিজ্যিক থিয়েটাৰত কৰ্মজীৱন আৰম্ভ কৰিছিল তেওঁৰ প্ৰথম নাটক শিফট বাইনি, ইমৰান আল-তামিমিৰ পৰিচালনাত মঞ্চস্থ হৈছিল ২০০৩ চনৰ পিছত, তেওঁ বিভিন্ন উপগ্ৰহ চেনেলত উপস্থিত হয় তেওঁ বহুতো টিভি অনুষ্ঠানত অংশগ্ৰহণ কৰিছে, আৰু তেওঁৰ প্ৰথম টিভি অনুষ্ঠান আছিল আবু আল-আলা আল-মাআৰি 

টিভি শৃংখল 
 (আখেৰ আল-মলোক) 
 (ৱাকেৰ আল-থেব) 
 (আল-দাৰ্স আল-আৱল) 
 (আল-তিতি) 
 (জাৰাক ৱাৰাক) 
 (3 ) 
 আল-কাদুদ 

নাটক 
 (নাটক শিফট বাইনি) 

শব্দ প্ৰদৰ্শন 
 ডালা ললাটফাল

বাহ্যিক সংযোগ 
 আলৰাশিদ টিভিত সুলাফ জলিলৰ সাক্ষাৎকাৰ  
  

 

 

তথ্যসূত্ৰ 

শ্ৰেণী:জীৱিত ব্যক্তি 
শ্ৰেণী:অভিনেত্ৰী
শ্ৰেণী:ইৰাকৰ ব্যক্তি
সুলোচনা (; তেওঁ, যাৰ চকু ধুনীয়া) সৰ্পৰাজ শেষনাগৰ কন্যা আছিল আৰু ৰাৱণৰ জ্যেষ্ঠ পুত্ৰ মেঘানাদ (ইন্দ্ৰজিৎ)ৰ সৈতে বিবাহপাশত আৱদ্ধ হৈছিল৷ বাল্মীকি ৰামায়ণত সুলোচনাৰ কোনো উল্লেখ পোৱা নাযায়, অৱশ্যে ইয়াৰ পৰৱৰ্তী সংস্কৰণসমূহত তেওঁৰ উল্লেখ আছে
মেঘনাদ বধ কাব্য নামৰ বেলাডত উল্লেখ কৰা প্ৰমিলাক ইন্দ্ৰজিৎৰ পত্নী বুলি কোৱা হয় সেয়েহে, এইটো যুক্তিসঙ্গতভাৱে ধৰি ল'ব পাৰি যে সুলোচনাকে প্ৰমিলা বুলিও জনা গৈছিল 

যেতিয়া মেঘানাদে ৰাম আৰু তেওঁৰ সৰু ভায়েক লক্ষ্মণৰ সৈতে যুদ্ধ কৰিবলৈ গৈছিল, সুলোচনাই কান্দি-কান্দি তেওঁৰ স্বামীক সমৰ্থন কৰিছিল আৰু কেতিয়াও বাধা দিয়া নাছিল বা যুদ্ধলৈ নাযাবলৈ অনুৰোধ কৰা নাছিল

 জনপ্ৰিয় সংস্কৃতি 
তেওঁৰ কাহিনীটো বহুতো চলচ্চিত্ৰৰ আধাৰ স্বৰূপ, এইসমূহৰ ভিতৰত আছে জি. ভি. সানে পৰিচালিত সতী সুলোচনা (১৯২১) এইখন এখন নীৰৱ চলচ্চিত্ৰ, পৰৱৰ্তী ১৯৩৪ চনত মুক্তি পোৱা কন্নড় চলচ্চিত্ৰ সতী সুলোচনা আছিল প্ৰথমখন কন্নড় ভাষাৰ শ্ৰাৱ্য চলচ্চিত্ৰ, লগতে এন.টি.ৰামা ৰাও অভিনীত ১৯৬১ চনত মুক্তিপোৱা তেলেগু ভাষাৰ ছবি সতী সুলোচনা আৰু বিক্ৰম গোখলে আৰু জয়শ্ৰী গাডকাৰ অভিনীত বাবুভাই মিস্ত্ৰীৰ হিন্দী চলচ্চিত্ৰ সতী নাগ কন্যা আন দুটা উদাহৰণ সুলোচনাৰ বেলাড মাৰাঠী মহিলাৰ এক প্ৰিয় বেলাড, বেছিভাগ মাৰাঠী পৰিয়ালত এই বেলাড গোৱা হয় প্ৰখ্যাত তামিল পণ্ডিত এছ. কে. ৰামৰাজনে ইন্দ্ৰজিৎৰ পত্নী সুলোচনাৰ চৰিত্ৰায়নৰ বাবে জনাজাত মেগানধাম অৰ্থাৎ ইন্দ্ৰজিৎৰ ট্ৰেজেডী নামৰ এক প্ৰসিদ্ধ মহাকাব্য লিখিছিল

 তথ্যউৎস

 সহায়ক গ্ৰন্থ 
 
 বাহ্যিক সংযোগ 
    .    ( )    . .  (18701874)

শ্ৰেণী:ৰামায়ণৰ ৰাক্ষস
শ্ৰেণী:ৰামায়ণৰ চৰিত্ৰ
সুলোচনা গাডগিল () এগৰাকী ভাৰতীয় বতৰ বিজ্ঞানী যিগৰাকীয়ে ভাৰতৰ বাংগালুৰুস্থিত বায়ুমণ্ডল আৰু মহাসাগৰীয় বিজ্ঞান কেন্দ্ৰৰ () অধ্যাপক হিচাপে অৱসৰ গ্ৰহণ কৰিছে বৰষুণৰ পৰিৱৰ্তনশীলতাৰ সৈতে মোকাবিলা কৰিবলৈ কৃষি কৌশল আৰু পৰিৱেশ আৰু বিৱৰ্তনৰ পৰিঘটনাৰ আৰ্হি প্ৰস্তুত কৰাকে ধৰি বাৰিষা কেনেকৈ আৰু কিয় হয় সেই বিষয়ে অধ্যয়ন কৰিছে তেওঁৰ গৱেষণাই বাৰিষাৰ ক্লাউড বেণ্ডত উপ-ঋতুগত পৰিৱৰ্তনৰ এটা মৌলিক বৈশিষ্ট্য আৱিষ্কাৰ কৰিছিলতেওঁ দেখুৱাইছিল যে বাৰিষা এক বিশাল স্থল-সাগৰীয় বতাহ নহয়, বৰঞ্চ ই বাৰিষা নোহোৱা অঞ্চলতো দেখা পোৱা গ্ৰহ স্কেল প্ৰণালীৰ ঋতুগত প্ৰব্ৰজনৰ এক প্ৰকাশ কৃষকসকলৰ সহযোগিতাত তেওঁ কৃষি কৌশল আহৰণ কৰিছিল যিবোৰ ভাৰতৰ বিভিন্ন অঞ্চলৰ বৰষুণৰ পৰিৱৰ্তনশীলতাৰ সৈতে খাপ খাইছিল

 প্ৰাৰম্ভিক জীৱন আৰু শিক্ষা 
১৯৪৪ চনত পুনেত জন্মগ্ৰহণ কৰিছিল তেখেতৰ পিতৃ-মাতৃ টংক ৰাজ্যৰ মন্ত্ৰী হিচাপে পৰিচিত আৰু ভয়াৱহ খৰাঙৰ সময়ত জনসাধাৰণক সহায় কৰাৰ বীৰত্বপূৰ্ণ প্ৰচেষ্টাৰ বাবে পৰিচিততেওঁৰ ককাদেউতা আৰু পিতৃ তেওঁলোকৰ সময়ৰ সন্মানীয় চিকিৎসক আছিল একে সময়তে, তেওঁৰ ককাদেউতা এগৰাকী স্বাধীনতা সংগ্ৰামী আছিল আৰু তেওঁৰ ঘৰত ঔপনিৱেশিক শাসনৰ বিৰুদ্ধে সংগ্ৰাম কৰা কেইবাজনো সক্ৰিয় অংশগ্ৰহণকাৰীক আতিথ্য দিছিল তেখেতৰ মাতৃ এগৰাকী মাৰাঠী লেখিকা আছিল

তেওঁৰ প্ৰাৰম্ভিক স্কুলীয়া শিক্ষা পুনেত, মাৰাঠী মাধ্যমত কৰিছিল ইয়াৰ পাছত ইংৰাজী ভাষাত হাইস্কুল শিক্ষা গ্ৰহণ কৰিবলৈ অন্ধ্ৰ প্ৰদেশৰ এখন বৰ্ডিং স্কুল ৰিছি ভেলীলৈ যায় ফাৰ্গাছন কলেজত স্নাতক অধ্যয়নৰ বাবে তেওঁ পুনালৈ উভতি আহি তেওঁ প্ৰাকৃতিক বিজ্ঞানক বাছনি কৰাৰ লগতে ৰসায়ন বিজ্ঞান, পদাৰ্থ বিজ্ঞান আৰু গণিত মেজৰ লৈছিল সেই মুহূৰ্তত, তেওঁ তেওঁৰ এগৰাকী সহপাঠী মাধৱ গাডগিলৰ সৈতে বাগদান কৰে আৰু তেওঁলোকে একেলগে বৈজ্ঞানিক কেৰিয়াৰ গঢ়াৰ সিদ্ধান্ত লয় দুয়োৱে হাৰ্ভাৰ্ডৰ পৰা বৃত্তি লৈ নামভৰ্তি কৰিছিল

 ভাৰতলৈ ঘূৰি অহা 
১৯৭১ চনত তেওঁ স্বামীৰ সৈতে ভাৰতলৈ উভতি আহিছিল, তেওঁ স্বামী হাৰ্ভাৰ্ডৰ এজন পণ্ডিত আছিল তেওঁ ইণ্ডিয়ান ইনষ্টিটিউট অৱ ট্ৰপিকেল মেটিঅৰলজীত চি এছ আই আৰ পুল অফিচাৰ হিচাপে দুবছৰ কাম কৰিছিল এই সময়ছোৱাত তেওঁ আৰ. অনন্তকৃষ্ণন আৰু ডি. আৰ. ছিক্কা আদিৰ দৰে বিজ্ঞানীৰ সৈতে কাম কৰিছিল তেওঁক চেণ্টাৰ ফৰ থিয়ৰেটিকেল ষ্টাডিজ (চিটিএছ)ত সদস্য হিচাপে নিযুক্তি দিয়া হৈছিল স্বামীকো চিটিএছত গাণিতিক পৰিৱেশবিদ হিচাপে নিযুক্তি দিয়া হৈছিল ইয়াৰ পৰাই বায়ুমণ্ডলীয় আৰু মহাসাগৰীয় বিজ্ঞান কেন্দ্ৰ (চি. এ. অ. এছ.) নামৰ এটা নতুন প্ৰতিষ্ঠানৰ জন্ম হৈছিল

 ব্যক্তিগত জীৱন 
পৰিৱেশবিদ মাধৱ গাডগিল সৈতে তেওঁ বিবাহপাশত আৱদ্ধ হয় আৰু তেওঁলোকৰ এগৰাকী কন্যা আৰু এজন পুত্ৰ আছে

 তথ্যসূত্ৰ 

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:ভাৰতীয় বতৰ বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
সুলোচনা মহাদেৱ কদম    (;  ১৩ মাৰ্চ ১৯৩৩  ১০ ডিচেম্বৰ ২০২২),এগৰাকী ভাৰতীয় গায়িকা তেওঁ সুলোচনা চৱান নামেৰে জনাজাত কণ্ঠশিল্পী গৰাকী মাৰাঠী লাৱণীৰ বাবে প্ৰখ্যাত 

অন্য বহু লাৱণীৰ ভিতৰত তেওঁৰ প্ৰসিদ্ধ লাৱণী কিছুমান হৈছে, "তুজ্য উছলা লাগাল কলহা", "পদৰৱৰ্তী জাৰতৰিচা" এই দুয়োটা মালহাৰী মাৰ্তাণ্ড (১৯৬৫) ছবিৰ;  "সোলাৱা বাৰিশ ঢোক্যচা", "কাছা কায় পাটিল বৰা হায় কা?" দুয়োটা ছাৱাল মাঝা আইকা! (১৯৬৪) ছবিৰ তেখেতে হিন্দী চলচ্চিত্ৰ আৰু এলবামৰ গীতসমূহো ৰেকৰ্ডিং কৰিছিল তেওঁ হিন্দী ছবি আৰু এলবামৰ বাবে গীত ৰেকৰ্ডিং কৰিছিল তেওঁৰ বিখ্যাত গীতসমূহৰ ভিতৰত আছে "চোৰী চোৰী আগ ছি দিল মেঁ লগে","উলফত জিছে কেহতে হ্যায় জীনে কা সাহাৰা হ্যায়" আদি
কৰ্মজীৱন
সুলোচনাই অতি কম বয়সতে নিজৰ কেৰিয়াৰ আৰম্ভ কৰিছিল ছয়-সাত বছৰ বয়সত তেওঁ গৰৱাত কৃষ্ণৰ ৰূপত স্থানীয় নাটকত অংশ লৈছিল পিছত গুজৰাটী থিয়েটাৰত অভিনয় কৰিবলৈ আৰম্ভ কৰে উৰ্দু ভাষাৰ পাঠ লোৱাৰ লগতে হিন্দী-উৰ্দু নাটকতো তেওঁ কাম কৰিছিল পাঞ্জাবী আৰু তামিল কিছুমান ছবিতো কাম কৰিছিল মেকআপ আৰ্টিষ্ট শুভম দাণ্ডেকাৰে তেওঁক সংগীত পৰিচালক শ্যামবাবু পাঠকৰ সৈতে চিনাকি কৰাই দিছিল  মাকৰ সৈতে তেওঁ ভি শান্তৰামৰ ৰাজকমল ষ্টুডিঅলৈ গৈ গান গোৱাৰ পাঠ লবলৈ ধৰে ১১ বছৰ বয়সত চৱানে পেছাদাৰীভাৱে গান গাবলৈ আৰম্ভ কৰে আৰু কৃষ্ণ সুদামা (১৯৪৭) ছবিখনত গীত গায় 

১৯৬২ চনৰ ৰংগল্যা ৰাত্ৰি আশা ছবিখনৰ বাবে তেওঁ প্ৰথমটো লাৱণী গাইছিল, যাৰ সংগীত আছিল বসন্ত পাৱাৰৰ গীত লিখিছিল জগদীশ খেবুদকাৰে পিছলৈ চৱানে মাৰাঠী আৰু হিন্দী ছবিৰ জৰিয়তে বহুতো লাৱনী গোৱাৰ লগতে মঞ্চতো অভিনয় কৰে

সন্মান
২০১২: অন্যান্য (লাৱনী- মহাৰাষ্ট্ৰ) শিতানত সংগীত নাটক একাডেমী বঁটা
২০২২: পদ্মশ্ৰী
তথ্য সংগ্ৰহ

বাহ্যিক সংযোগ

 
 
শ্ৰেণী:ভাৰতীয় কণ্ঠশিল্পী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় মঞ্চ অভিনেত্ৰী
সুলোচনা লাটকৰ  (জন্ম: ৰংগু দিৱান ; ;  ৩০ জুলাই ১৯২৮  ৪ জুন ২০২৩), মাৰাঠী আৰু হিন্দী চলচ্চিত্ৰৰ এগৰাকী অভিনেত্ৰী আছিল, যাক পৰ্দাৰ নাম সুলোচনা নামেৰে অধিক পৰিচিত তেওঁ মাৰাঠী ভাষাত ৫০খন ছবি আৰু হিন্দী ভাষাত প্ৰায় ২৫০খন ছবিত অভিনয় কৰিছিল শশুৰবাস (১৯৪৬), মীথ ভাকৰ (১৯৪৯), বাহিনীচ্যা বাঙ্গদ্যা (১৯৫৩), ভক্তি যাঊ (১৯৫৮) আৰু সংগত আইকা (১৯৫৯) আদি মাৰাঠী ছবিত মুখ্য চৰিত্ৰত অভিনয় কৰাৰ লগতে ১৯৫৯ চনৰ পৰা হিন্দী ছবিত কৰা মাকৰ চৰিত্ৰৰ বাবেও তেওঁ বেছিকৈ পৰিচিত আছিল তেওঁ আৰু নিৰুপা ৰায়ে ১৯৫৯ চনৰ পৰা ১৯৯০ দশকৰ আগডোখৰলৈকে "মাক"ৰ চৰিত্ৰসমূহৰ সাৰ্থক ৰূপ দিছিল
ব্যক্তিগত জীৱন
লাটকৰ মুম্বাইৰ প্ৰভাদেৱীত বাস কৰিছিল ১৪ বছৰ বয়সত তেওঁৰ বিয়া হৈ গৈছিল তেওঁৰ কন্যা কাঞ্চন ঘনেকাৰ মাৰাঠী মঞ্চৰ ছুপাৰষ্টাৰ ডকাশীনাথ ঘনেকাৰৰ পত্নী আছিল

২০২৩ চনৰ ৪ জুনত মুম্বাইৰ দাদৰৰ শুশ্ৰুষা চিকিৎসালয়ত শ্বাস-প্ৰশ্বাসজনিত বিকলতাৰ বাবে লাটকাৰৰ মৃত্যু হয় মৃত্যুৰ সময়ত তেওঁৰ বয়স আছিল ৯৪ বছৰ

তথ্য সংগ্ৰহ

বাহ্যিক সংযোগ
 
      

শ্ৰেণী:পদ্মশ্ৰী বঁটা বিজয়ী
শ্ৰেণী:মাৰাঠী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ৰাষ্ট্ৰীয় চলচ্চিত্ৰ বঁটা (ভাৰত) বিজয়ী
সুশান্ত বৰগোহাঁই (; ২৭ এপ্ৰিল ১৯৭৪) অসমৰ এগৰাকী ভাৰতীয় ৰাজনীতিবিদ লগতে তেওঁ এজন বাইক আৰোহীও 

 প্ৰাথমিক জীৱন আৰু শিক্ষা 
বৰগোহাঁইৰ জন্ম হৈছিল শিৱসাগৰত ডিগবৈৰ ভি কে ভিত স্কুলীয়া শিক্ষা সাং কৰি পৰৱৰ্তী সময়ত তামিলনাডুৰ ত্ৰিবেনী একাডেমীৰ পৰা হাইস্কুলত উত্তীৰ্ণ হয় 

 কেৰিয়াৰ 
তেওঁ ভাৰতীয় জাতীয় কংগ্ৰেছৰ সদস্য হিচাপে ২০২১ চনৰ অসম বিধানসভা নিৰ্বাচনত শিৱসাগৰ জিলাৰ থোৱাৰাৰ পৰা অসম বিধানসভালৈ নিৰ্বাচিত হৈছিল   ইয়াৰ পূৰ্বে তেওঁ ২০১১ চনৰ পৰা ২০১৬ চনলৈকে কাৰ্যনিৰ্বাহ কৰিছিল   ২০২১ চনৰ জুন মাহত তেওঁ ভাৰতীয় জাতীয় কংগ্ৰেছ দলৰ অভ্যন্তৰীণ মতানৈক্যৰ বাবে পদত্যাগ কৰে আৰু অসমৰ মুখ্যমন্ত্ৰী হিমন্ত বিশ্ব শৰ্মাৰ উপস্থিতিত ভাৰতীয় জনতা পাৰ্টিত যোগদান কৰে 

 তথ্যসূত্ৰসমূহ 

শ্ৰেণী:জীৱিত ব্যক্তি
শ্ৰেণী:অসম বিধানসভাৰ সদস্য
চৰ্দাৰনী বিবি সুশীল কৌৰক মাতা সুশীল কৌৰ বুলিও কোৱা হয়৷ জন্ম তাৰিখ অজ্ঞাত৷ তেওঁৰ মৃত্যু হয় ১৭১৬ চনত৷ তেওঁ প্ৰথম শিখ ৰাজ্য প্ৰতিষ্ঠা কৰা শিখ সেনা জেনেৰেল বান্দা সিং বাহাদুৰৰ পত্নী আৰু তেওঁ একমাত্ৰ পুত্ৰ অজয় সিঙৰ মাতৃ সুশীল কৌৰ চাম্বাৰ মহাৰাজা উদয় সিংহৰ একমাত্ৰ কন্যা আছিল
প্ৰাৰম্ভিক জীৱন আৰু বিবাহ
সুশীল কৌৰৰ জন্ম হৈছিল চাম্বাৰ ৰজা মহাৰাজা উদয় সিঙৰ ঘৰত, ৰাজকুমাৰী সুশীল কানৱাৰ নামেৰে সেই সময়ৰ আন আন ৰাজকুমাৰীসকলৰ দৰেই তেৱোঁ তৰোৱাল যুদ্ধ, অশ্বাৰোহণৰ লগতে কলা আৰু শিল্পৰ প্ৰশিক্ষণ লাভ কৰিছিল; তেওঁ চাম্বা ৰুমালৰ এম্ব্ৰয়ডাৰী হস্তশিল্পত তেওঁ পাকৈত আছিল তেওঁৰ পৰিচিত শাৰীৰিক আৰু ব্যক্তিগত বৈশিষ্ট্যসমূহে তেওঁ অত্যন্ত সুন্দৰী, ৰূপৱতী আৰু মনোমোহা শৰীৰৰ আছিল বুলি বুজা যায় মেক্স আৰ্থাৰ মেক'লিফে তেওঁক "প্ৰেমৰ দেৱী" বুলি বৰ্ণনা কৰিছে

মহাৰাজা উদয় সিঙে বান্দা সিংহক চাম্বালৈ নিমন্ত্ৰণ কৰি আনে আৰু ভাতৃ লক্ষ্মণ সিঙে দিয়া পৰামৰ্শ অনুসৰি তেওঁৰ আগত বৈবাহিক সম্পৰ্কৰে মিত্ৰতাৰ প্ৰস্তাৱ দিয়ে বান্দা সিঙে এই কথাত সন্মতি প্ৰকাশ কৰে আৰু ১৭১১ চনৰ মাৰ্চ মাহত তেওঁৰ ৰাজকুমাৰীৰ সৈতে বিয়াখন অনুষ্ঠিত হয় সহজধাৰী হিচাপে ডাঙৰ-দীঘল হৈ ৰাজকুমাৰী চাম্বাই বান্দা সিংহৰ সৈতে বিবাহপাশত আৱদ্ধ হোৱাৰ লগে লগে সুশীল কৌৰ হৈ পৰে ১৭১২ চনত তেওঁলোকৰ পুত্ৰ অজয় সিংহৰ জন্ম হয়
গুৰুদাস নংগলৰ কব্জা আৰু বন্দীত্ব
সুশীল কৌৰ আৰু তেওঁৰ কেঁচুৱা পুত্ৰৰ সৈতে বান্দা সিঙে সৈন্যৰ সৈতে গুৰদাস নংগললৈ যোৱাৰ সময়ত তেওঁৰ লগত গৈছিল শিখসকলে ৮ মাহ ধৰি দুৰ্গটো ৰক্ষা কৰিছিল যদিও অৱশেষত ১৭১৫ চনৰ ৭ ডিচেম্বৰত মোগল সেনাই আব্দ আল-ছামাদ খানৰ অধীনত দুৰ্গটো ঘেৰাও কৰি বান্দা সিং, সুশীল কৌৰ আৰু পুত্ৰ অজয়ৰ সৈতে অন্য শিখসকলক বন্দী কৰি লৈ যায় বান্দা সিঙক লোহাৰ পিঞ্জৰাত আৱদ্ধ কৰা হৈছিল আৰু বাকী শিখসকলক শিকলিৰে বান্ধি দিল্লীলৈ লৈ যোৱা হৈছিল দিল্লীত সুশীল কৌৰক স্বামী আৰু পুত্ৰৰ পৰা পৃথক কৰি কাৰাগাৰলৈ লৈ যোৱা হৈছিল কিন্তু তেওঁক যিমানেই ধন-সম্পত্তিৰ প্ৰলোভন দিয়া নহওক কিয়, ঠিক আন আন শিখ বন্দীসকলৰ দৰেই তেৱোঁ নিজৰ দৃঢ় বিশ্বাসৰ ওপৰত স্থিৰ হৈ থাকিল৷ ৭ দিনত প্ৰতিটো দিনতেই ১০০ জনকৈ শিখ সৈনিকক দুৰ্গৰ পৰা উলিয়াই আনি ৰাজহুৱা স্থানত নিৰ্মম ভাৱে হত্যা কৰা হৈছিল ১৭১৬ চনৰ ৯ জুনত তেওঁৰ চাৰি বছৰীয়া পুত্ৰ অজয় আৰু স্বামী বান্দা সিঙক নিষ্ঠুৰভাৱে মৃত্যুদণ্ড দিয়া হয় অজয় সিঙৰ কলিজাটো ঘুকুটি পেলোৱা হৈছিল আৰু পিতৃৰ কোলালৈ দলিয়াই দিয়া হৈছিল বান্দা সিঙৰ শৰীৰৰ অংগ-প্ৰত্যংগত আঘাত কৰি, চকু উলিয়াই, ছাল বখলিয়াই, অংগ কাটি আৰু তাৰ পিছত মূৰটো কাটি পেলোৱাৰ সময়তে অজয় সিঙৰ পিতৃৰ কোলাত মৃত্যু হয় শেহতীয়া গৱেষণা আৰু ৰয়েল চাম্বা পৰিয়ালত মজুত থকা তথ্যত উল্লেখ আছে যে, ১৭১৬ চনৰ ২০ জুন মাহত স্বামী আৰু পুত্ৰক নিষ্ঠুৰভাৱে মৃত্যুদণ্ড দিয়াৰ পিছত সুশীল কৌৰে নিজে আত্মহত্যা কৰিছিল দৰবাৰৰ সাংবাদিক মহম্মদ ছুফীৰ মতে, তেওঁ নিজকে ছুৰীৰে আঘাত কৰি হত্যা কৰিছিল

তথ্য সূত্ৰ

শ্ৰেণী:শিখ ধৰ্ম
শ্ৰেণী:ভাৰতীয় নাৰী
সুশীল চন্দ্ৰা () ১৯৮০ চনৰ বেট্চৰ আই আৰ এছ (আই টি) বিষয়া তেওঁ ভাৰতৰ ২৪ সংখ্যক মুখ্য নিৰ্বাচন আয়ুক্ত আছিল ইয়াৰ পূৰ্বে তেওঁ প্ৰত্যক্ষ কৰৰ কেন্দ্ৰীয় ব'ৰ্ডৰ অধ্যক্ষ হিচাপে কাৰ্যনিৰ্বাহ কৰিছিল

ব্যক্তিগত জীৱন
সুশীল চন্দ্ৰৰ জন্ম হৈছিল ১৯৫৭ চনৰ ১৫ মে'ত চন্দাউছি ইউ পি ত তেওঁ ৰুৰকি বিশ্ববিদ্যালয়ৰ পৰা বি-টেক আৰু ডেৰাডুনৰ ডি এ ভি কলেজৰ পৰা এল এল বি সম্পূৰ্ণ কৰে তেওঁ আই এম এফ, ইণ্ডিয়ান ইনষ্টিটিউট অৱ মেনেজমেণ্ট বেংগালুৰু আৰু ৱাৰ্টন স্কুলত পৰিচালনাৰ বিভিন্ন প্ৰশিক্ষণতো অংশ লৈছে

কৰ্মজীৱন

250 সুশীল চন্দ্ৰ আৰু ভাৰতত থকা কাজাখস্তান গণৰাজ্যৰ ৰাষ্ট্ৰদূত বুলাট ছাৰচেনবায়েভ ডাঙৰীয়াই ভাৰত আৰু কাজাখস্তানৰ মাজত বৰ্তমানৰ ডাবল টেক্সেচন এভয়ডেন্স কনভেনচন (ডিটিএচি) সংশোধনৰ বাবে প্ৰটকলত স্বাক্ষৰ কৰি থকা অৱস্থাত, নতুন দিল্লীত
সুশীল চন্দ্ৰ আৰু ভাৰতত থকা কাজাখস্তান গণৰাজ্যৰ ৰাষ্ট্ৰদূত বুলাট ছাৰচেনবায়েভ ডাঙৰীয়াই ভাৰত আৰু কাজাখস্তানৰ মাজত বৰ্তমানৰ ডাবল টেক্সেচন এভয়ডেন্স কনভেনচন (ডিটিএচি) সংশোধনৰ বাবে প্ৰটকলত স্বাক্ষৰ কৰি, নতুন দিল্লীত ভাৰতীয় অভিযান্ত্ৰিক সেৱাত কৰ্মজীৱন আৰম্ভ কৰিছিল পিছলৈ ভাৰতীয় ৰাজহ সেৱাৰ ১৯৮০ চনৰ বেচত যোগদান কৰে চেণ্ট্ৰেল বৰ্ড অৱ ডাইৰেক্ট টেক্সৰ অধ্যক্ষতাত তেওঁ অপাৰেচন ক্লিন মানিত যথেষ্ট অৰিহণা যোগাইছিল 

তেওঁ দিল্লীৰ আয়কৰ (আপিল) আন্তঃৰাষ্ট্ৰীয় কৰ আয়ুক্ত হিচাপে কাৰ্যনিৰ্বাহ কৰি আহিছে তেওঁ মুম্বাইৰ তদন্ত সঞ্চালক আৰু গুজৰাটৰ তদন্ত সঞ্চালক প্ৰধানো আছিল ২০১৯ চনৰ ১৫ ফেব্ৰুৱাৰীত তেওঁ ভাৰতৰ নিৰ্বাচন আয়ুক্ত হিচাপে নিযুক্তি লাভ কৰে আৰু ২০২১ চনৰ ১৩ এপ্ৰিলত ভাৰতৰ মুখ্য নিৰ্বাচন আয়ুক্ত হিচাপে কাৰ্যভাৰ গ্ৰহণ কৰে

মুখ্য নিৰ্বাচন আয়ুক্ত হিচাপে ৫টা নিৰ্বাচনকে ধৰি ১৬টা নিৰ্বাচনত জড়িত হৈ আছে ২০২২ চনৰ ১৪ মেত তেওঁ অৱসৰ গ্ৰহণ কৰে, তেওঁৰ উত্তৰাধিকাৰী ৰাজীৱ কুমাৰ ২০২৪ চনৰ ফেব্ৰুৱাৰী মাহত তেওঁক লোকপালৰ অ-ন্যায়িক সদস্য হিচাপে নিযুক্তি দিয়া হয় আৰু ২০২৭ চনৰ ১৪ মে'লৈকে তেওঁ কাৰ্যনিৰ্বাহ কৰে

তথ্য সূত্ৰ

শ্ৰেণী:অসামৰিক সেৱা
শ্ৰেণী:ভাৰতৰ মুখ্য নিৰ্বাচন আয়ুক্ত
শ্ৰেণী:ভাৰতীয় ব্যক্তি
শ্ৰেণী:জীৱিত ব্যক্তি
সুশীলা অনিতা বনাৰ্জী (; মৃত্যু ২৫ ছেপ্টেম্বৰ ১৯২০) এগৰাকী চিকিৎসক, শিক্ষাবিদ আৰু ভোটাধিকাৰৰ হকে মাত মতা ব্যক্তি, যিয়ে ১৮০০ দশকৰ শেষৰ ফালে ইংলেণ্ড আৰু ভাৰতত মহিলাৰ শিক্ষা আৰু স্বাস্থ্যৰ পোষকতা কৰিছিল

জীৱন আৰু শিক্ষা
বনাৰ্জীৰ জন্ম হৈছিল ৱমেশ চন্দ্ৰ বনাৰ্জী (ভাৰতীয় জাতীয় কংগ্ৰেছৰ প্ৰতিষ্ঠাপক আৰু প্ৰথম সভাপতি) আৰু হেমাংগিনী মটিলালৰ ঘৰত তেওঁৰ চাৰিগৰাকী ভগ্নী আৰু দুজন ভাতৃ আছিল ইংলেণ্ডৰ ক্ৰয়ডনত তেওঁ শিক্ষা লাভ কৰিছিল, যত তেওঁৰ পিতৃ-মাতৃৰ এটা ঘৰ আছিল তেওঁলোকে কলকাতাত থকা পূৰ্বপুৰুষৰ ঘৰলৈও সঘনাই যাত্ৰা কৰিছিল ১৯২০ চনত পাকিস্তানৰ লাহোৰত (তেতিয়াৰ ব্ৰিটিছ ভাৰতৰ অংশ) তেওঁৰ মৃত্যু হয়

শিক্ষা আৰু কেৰিয়াৰ
বনাৰ্জীয়ে ক্ৰয়ডেন হাইস্কুল ফৰ গাৰ্লছত শিক্ষা গ্ৰহণ কৰিছিল আৰু পিছলৈ কেম্ব্ৰিজৰ নিউনহাম কলেজত পঢ়িছিল আৰু তাৰ পৰাই তেওঁ প্ৰাকৃতিক বিজ্ঞান অধ্যয়ন কৰিছিল লণ্ডন স্কুল অৱ মেডিচিন ফৰ উইমেনত চিকিৎসা বিজ্ঞানৰ শিক্ষা গ্ৰহণ কৰে আৰু ১৮৯৯ চনত এম বি ডিগ্ৰী লাভ কৰেবনাৰ্জী আছিল ভাৰতীয় মহিলাৰ এটা সৰু গোটৰ ভিতৰত এজন (ৰুখমাবাই, এলিছ সোৰবজী, আৰু মেৰবাই বকিলকে ধৰি) ১৮০০ চনত ইংলেণ্ডত চিকিৎসা বিজ্ঞানৰ প্ৰশিক্ষণ লয়, পিছলৈ ভাৰতলৈ উভতি আহি মহিলাৰ বাবে চিকিৎসা বৃত্তি প্ৰতিষ্ঠা কৰাত সহায় কৰে আৰু মহিলা শিক্ষাৰ বাবে শিক্ষানুষ্ঠান মুকলি কৰে

বনাৰ্জীয়ে প্ৰথমে ৰয়েল ফ্ৰী হস্পিতালত চিকিৎসা বিজ্ঞানৰ চৰ্চা কৰিছিল পিছলৈ তেওঁ ভাৰতৰ কলকাতাত থকা পাৰিবাৰিক ঘৰলৈ আৰু দিল্লীত কেম্ব্ৰিজ মিছন হাস্পতাললৈ গুচি যায় তেওঁৰ ভগ্নী জানকীয়ে তেওঁৰ স্মৃতিগ্ৰন্থত লিপিবদ্ধ কৰিছে যে প্লেগ মহামাৰীৰ সময়ত তেওঁৰ মিছন ষ্টেচনত বনাৰ্জী একমাত্ৰ উপলব্ধ চিকিৎসক আছিল আৰু এই সময়ত ৰোগীৰ চিকিৎসাৰ টানটোৱে তেওঁৰ নিজৰ স্বাস্থ্যৰ ওপৰত প্ৰভাৱ পেলাইছিল নিজাকৈ প্ৰেকটিছ প্ৰতিষ্ঠা কৰাৰ ইচ্ছাক লৈ পৰিয়ালৰ আপত্তিৰ সন্মুখীন হৈ ১৯০৬ চনত কেম্ব্ৰিজলৈ উভতি যায় যদিও তাতো স্বতন্ত্ৰ প্ৰেকটিছ প্ৰতিষ্ঠা কৰিবলৈ সক্ষম হোৱা নাছিল, সঘনাই বৰ্ণবাদ আৰু হাৰাশাস্তিৰ কাণ্ডৰ সন্মুখীন হৈছিল যিবোৰ তেওঁৰ ভগ্নী জানকীয়ে পাৰিবাৰিক ইতিহাসত লিপিবদ্ধ কৰিছিলপিছলৈ বনাৰ্জীয়ে নিউনহাম কলেজৰ বালফ'ৰ লেবৰেটৰীত যোগদান কৰে আৰু গিৰ্টন আৰু নিউনহাম কলেজৰ ছাত্ৰ-ছাত্ৰীক গৱেষণা আৰু শৰীৰবিজ্ঞানৰ শিক্ষা দিয়ে

১৯১১ চনত বনাৰ্জীয়ে ইণ্ডিয়ান উইমেনছ এডুকেচন এছচিয়েচন নামৰ এটা ব্যক্তিগত সংস্থাৰ সভানেত্ৰী নিৰ্বাচিত হয়, আৰু ইংলেণ্ডত ভাৰতীয় মহিলাসকলক শিক্ষা প্ৰদান কৰাত সহায় কৰিবলৈ ধন সংগ্ৰহৰ কাম কৰে ইংলেণ্ডৰ ভোটাধিকাৰবাদী আন্দোলনতো তেওঁ সক্ৰিয় আছিল আৰু ১৯১৩ চনত ইংলেণ্ডৰ ইলিঙৰ চাৰ্চ লীগ ফৰ উইমেনছ ভোটাধিকাৰৰ শাখা সভানেত্ৰী হৈছিল . প্ৰথম বিশ্বযুদ্ধৰ সময়ত তেওঁক ব্ৰিষ্টলৰ এখন চিকিৎসালয়ত হোম চাৰ্জন হিচাপে অস্থায়ী পদ দিয়া হৈছিল১৯২০ চনত মৃত্যুৰ আগলৈকে তেওঁ ভাৰত আৰু ইংলেণ্ডৰ মাজত চিকিৎসা বিজ্ঞানৰ পাঠদান আৰু মহিলাৰ শিক্ষাৰ বাবে ধন সংগ্ৰহৰ বাবে ভ্ৰমণ কৰি থাকিল

তথ্যসূত্ৰ

শ্ৰেণী:চিকিৎসাবিদ
শ্ৰেণী:শিক্ষাবিদ
শ্ৰেণী:মৃত ব্যক্তি
শ্ৰেণী:ভাৰতীয় চিকিৎসক
শ্ৰেণী:ভাৰতৰ ব্যক্তি
শ্ৰেণী:বিংশ শতিকাৰ ভাৰতীয় মহিলা বিজ্ঞানী
সুশীলা কেৰকেট্টা (,(২৭ এপ্ৰিল ১৯৩৯  ১৯ অক্টোবৰ ২০০৯) ১৯৮৫ চনৰ পৰা ২০০০ চনলৈ বিহাৰ বিধান সভাৰ সদস্য আছিল৷ তেওঁ খুঁটিৰ পৰা লোকসভাক প্ৰতিনিধিত্ব কৰিছিল

বিহাৰ চৰকাৰৰ কেইবাটাও গুৰুত্বপূৰ্ণ পদত তেওঁ অধিষ্ঠিত আছিল ১৯৮৫ চনৰ পৰা ১৯৮৮ চনলৈকে জলসিঞ্চনৰ ৰাজ্যিক মন্ত্ৰী (স্বাধীন দায়িত্ব)ৰ দায়িত্বত আছিল ১৯৮৯ চনত কেবিনেট ৰেংকলৈ পদোন্নতি লাভ কৰি তেওঁ খনি, ভূতত্ত্ব আৰু খাদ্য আৰু অসামৰিক যোগান বিভাগৰ মুৰব্বী আছিল

তেওঁ ভাৰতীয় জাতীয় কংগ্ৰেছৰ সদস্য আছিল খুঁটিৰ বিৰছা মহাবিদ্যালয়তো প্ৰবক্তা হিচাপে কৰ্মৰত হৈ পিছলৈ শিক্ষানুষ্ঠানখনৰ অধ্যক্ষ পদত অধিষ্ঠিত হয়

প্ৰাথমিক জীৱন আৰু শিক্ষা
১৯৩৯ চনৰ ২৭ এপ্ৰিলত বিহাৰৰ ৰাঞ্চিত প্ৰভুদয়াল মাৰ্কি আৰু মাইনী মাৰ্কিৰ ঘৰত সুশীলা কেৰকেট্টাৰ জন্ম হৈছিল ৰাঁচীৰ ছেইণ্ট জেভিয়াৰ কলেজৰ পৰা তেওঁ শিক্ষাত স্নাতক আৰু দৰ্শনত স্নাতকোত্তৰ ডিগ্ৰী লাভ কৰে

পিছলৈ ১৯৭০ চনৰ ২৮ ডিচেম্বৰত শ্ৰী নট্ৰট কেৰকেটাৰ সৈতে বিবাহপাশত আবদ্ধ হয়৷ তেওঁলোকৰ ৰোশন, প্ৰৱীণ, নবীন, সন্ধ্যা আৰু আশা নামৰ তিনিজন পুত্ৰ আৰু দুগৰাকী কন্যা সন্তান জন্ম দিয়ে
ব্যক্তিগত জীৱন
কেৰকেট্টা  এগৰাকী সমাজকৰ্মী আৰু শিক্ষক আছিল৷ তেওঁ নিয়মিতভাৱে স্থানীয় গাঁওসমূহ ভ্ৰমণ কৰিছিল আৰু স্থানীয় হাতৰ তাঁতশালৰ দৰে উদ্যোগসমূহক প্ৰচাৰ কৰিছিল তেওঁৰ ক্ৰীড়াৰ আগ্ৰহৰ ভিতৰত আছিল ধনুৰ্বিদ্যা, ফুটবল আৰু হকী তেওঁ ঝাৰখণ্ড মহিলা হকী সন্থা, মহিলা হকী সন্থা, সৰুনাগপুৰ আৰু বিহাৰ মহিলা হকী সন্থাৰ নেতৃত্ব দিছিল
ব্যক্তিগত জীৱন
১৯৭০ চনৰ ২৮ ডিচেম্বৰত নট্ৰট কেৰকেট্টাৰ সৈতে তেওঁ বিবাহপাশত আবদ্ধ হয় আৰু পিছলৈ তেওঁৰ তিনিজন পুত্ৰ আৰু দুগৰাকী কন্যা সন্তান জন্ম হয় 

২০০৯ চনৰ ১৯ ডিচেম্বৰত ৰাঁচীত হৃদযন্ত্ৰ বিকল হোৱাৰ ফলত কেৰকেট্টাৰ মৃত্যু হয় তেওঁৰ বয়স আছিল ৭০ বছৰ৷2
তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
সুশীলা কৈৰালা (  ; নেপালী :  ; ১৯২৩  ১৩ জুলাই ২০০৭) এগৰাকী নেপালী শাস্ত্ৰীয় নৃত্যশিল্পী আৰু নাট্য পৰিচালিকা আছিল নেপালৰ প্ৰথম গণতান্ত্ৰিকভাৱে নিৰ্বাচিত প্ৰধানমন্ত্ৰী বি পি কৈৰালাৰ পত্নী আছিল নেপালী শিল্প, নাট্য, আৰু মহিলা সবলীকৰণৰ দিশত তেওঁৰ অৱদানৰ বাবে তেওঁ পৰিচিত আছিল;  আৰু লগতে নেপালৰ সমাজিক পৰিৱর্তন আৰু ৰাজনীতিৰ সংকটকালীন সময়ত গণতান্ত্ৰিক কাৰ্যকলাপ সমূহক সমৰ্থন জনাইছিল

ব্যক্তিগত জীৱন
১৯২৩ চনত নেপালৰ লুম্বিনীৰ কপিলবস্তুত সুশীলা কৈৰালাই জন্মগ্ৰহণ কৰিছিল  ১৯৩৬ চনত বি পি কৈৰালাক বিয়া কৰাই বিৰাটনগৰলৈ যায় তাতেই বিৰাটনগৰত পঢ়ি বিদ্যালয় পৰ্য্যায়ৰ শিক্ষা সমাপ্ত কৰে পিছলৈ ভাৰতৰ বেনাৰসস্থিত বেনাৰস হিন্দু বিশ্ববিদ্যালয়ত অধ্যয়ন কৰে ভাৰতৰ শাস্ত্ৰীয় নৃত্যৰ দুটা প্ৰধান ৰূপ ভাৰতনট্যম আৰু কথক আদিও অধ্যয়ন কৰিছিল সুশীলা কইৰালাকো মণিপুৰী নৃত্যৰ প্ৰশিক্ষণ দিয়া হৈছিল তেওঁৰ স্বামী বি পি কৈৰালাই তেওৰ আত্মবৃত্যান্ত  শীৰ্ষক আত্মজীৱনীত সুশীলাক "যুৱতী আৰু লাহী" বুলি বৰ্ণনা কৰিছে আৰু লগতে কয় যে তেওঁ কালা-আজাৰৰ পৰা ৰক্ষা পৰিছে

২০০৭ চনৰ ১৩ জুলাইত নেপালৰ কাঠমাণ্ডুত সুশিলা কৈৰালাৰ মৃত্যু হয়
কৰ্ম জীৱন
সুশীলা কৈৰালাই সদায় বিশ্বাস কৰিছিল যে কলা, নৃত্য আৰু সংগীত হৈছে বিশ্বজনীন ভাষা, যিয়ে সকলো বস্তু আৰু সকলো মানুহক একত্ৰিত কৰে ১৯৫৯ চনত, তেওঁৰ স্বামী প্ৰধানমন্ত্ৰী হৈছিল, কিন্তু তেওঁ কেতিয়াও ক্ষমতাৰ বেষ্টনীৰ ভিতৰত শান্তি অনুভৱ কৰা নাছিল তাৰ পৰিৱৰ্তে, তেওঁ বিৰাটনগৰত এটা নৃত্য প্ৰতিষ্ঠান খোলাৰ সিদ্ধান্ত লৈছিল আৰু তেওঁৰ ঘৰতে এটা নৃত্য কেন্দ্ৰ স্থাপন কৰিছিল, যি সম্ভৱত নেপালৰ প্ৰথম শাস্ত্ৰীয় নৃত্য কেন্দ্ৰ আছিল দেশৰ প্ৰথম মহিলা হিচাপে উপস্থিত থকাৰ প্ৰয়োজনীয়তাৰ সময়তহে তেওঁ কাঠমাণ্ডুত স্বামীক আকস্মিকভাৱে লগ কৰিছিল কোৱা হয় যে এবাৰ নেপালৰ তেতিয়াৰ ৰাজকীয় দম্পতীয়ে তেওঁক প্ৰধানমন্ত্ৰী স্বামীৰ পৰিচাৰিকা হিচাপে কাম কৰি কাঠমাণ্ডুত কিয় নাই বুলি সুধিছিল আৰু তাৰ উত্তৰত তেওঁ কৈছিল যে তেওঁ বিৰাটনগৰত থকা নিজৰ নৃত্য কেন্দ্ৰৰ বাবে সময় দিয়াটো অধিক প্ৰয়োজনীয় বুলি ভাবে

১৯৫০ চনৰ ভিতৰত যেতিয়া সুশীলা কৈৰালা ভাৰতৰ পাটনাত আছিল, তেতিয়া তাতো এখন পৰিবেশন কলা প্ৰতিষ্ঠান স্থাপনৰ বাবে সক্ৰিয়ভাৱে কাম কৰিছিল তেওঁ আৰু হৰি উপপালৰ দৰে বন্ধু-বান্ধৱীয়ে ঘৰে ঘৰে অভিযান চলাই চান্দা পুঁজি সংগ্ৰহ কৰি তাত পাটনাত ভাৰতীয় নৃত্য কলা মন্দিৰ প্ৰতিষ্ঠা কৰিছিল ১৯৫০ চনত তেওঁলোকে প্ৰতিষ্ঠানটো নিৰ্মাণৰ আধাৰশিলা স্থাপন কৰেপিছলৈ এই প্ৰতিষ্ঠানটো সম্পূৰ্ণৰূপে প্ৰতিষ্ঠা হয় আৰু ১৯৬৩ চনত মুকলি কৰা হয় যেতিয়া কইৰালা নেপালৰ ৰাজনৈতিক সংকটৰ পৰিণতিৰ সন্মুখীন হৈছিল

১৯৬০ চনৰ ১৫ ডিচেম্বৰৰ পিছত স্বামীৰ কাৰাগাৰত বন্দী হৈ থকা কঠিন সময়ত সুশিলা কৈৰালাই নিজৰ নৃত্যৰ দক্ষতা ব্যৱহাৰ কৰি পৰিয়ালৰ বাবে ধন উপাৰ্জন কৰিছিল

উত্তৰাধিকাৰ
সুশীলা কৈৰালা নৃত্যৰ প্ৰতি আকৰ্ষিত আছিল আৰু তেওঁৰ সদায় নেপালত এখন কলা একাডেমী খুলিব বিচাৰিছিল কৈৰালাৰ নাতিনীয়েক ইউলিয়াই কাঠমাণ্ডুত তেওঁৰ নামেৰে সুশীলা আৰ্টছ একাডেমী মুকলি কৰে

নাট্যদল আৰোহন গুৰুকুলে তেওঁৰ সন্মানত বিৰাটনগৰত থকা তেওঁলোকৰ এটা নাট্যগৃহক সুশীলা কৈৰালা থিয়েটাৰ নামেৰে নামাকৰণ কৰিছে মহানগৰীৰ পৰা প্ৰথমবাৰৰ বাবে নাট্য পৰিচালক ১৯৫১ চনত সুশীলাই বালকৃষ্ণ সামাৰ জৰিয়তে মা নাটক পৰিচালনা কৰিছিল 

সন্মান আৰু প্ৰশংসা
২০০৭ চনত সুশীলা কৈৰালাক "মহিলা সৱলীকৰণ আৰু সজাগতাত তেওঁৰ অৱদান"ৰ বাবে গংগাদেৱী চৌধাৰী সোঁৱৰণী সন্মানেৰে সন্মানিত কৰা হৈছিল

লগতে চাওক
বি পি কৈৰালা
গিৰিজা প্ৰসাদ কৈৰালা
মনীষা কৈৰালা

তথ্যসূত্ৰ